Núm. 198 


Novembre de 2015 



Periòdic de comunicació 
popular de Sants i barris veïns 

4.000 exemplars | Distribució gratuïta 



Pàg.B 

Nova cziminalització 
del moviment 
llibertari 


Una nova operació de repressió i criminalització del moviment lliberta¬ 
ri ha suposat aquest octubre nou detencions, - amb el posterior ingrés 
a presó preventiva d’un veí del barri- i registres a diversos domicilis i 
centres socials, com l’Ateneu Llibertari de Sants. 

Els col·lectius on militen els detinguts i diverses entitats, com l’Assem¬ 
blea de Barri de Sants, han desmentit la versió oficial que vincula les 
detencions a terrorisme, i han defensat que es tracta d’una “operació 
contra les idees”, en la que només s’ha incautat material polític com 
ara ordinadors, llibretes o cartells. 


Pàg. 4 

La Saieb 
és nostra 


La Plataforma d’Afectats per la Hipoteca va aprofitar el 
Barcelona Meeting Point per presentar, en una concen¬ 
tració de protesta a l’entrada d’aquest saló immobiliari, 
la campanya #LaSarebésnostra. Exigeixen l’ús social 
dels milers de pisos buits que acumula aquesta entitat 
que es va quedar els immobles dels bancs rescatats i 
que la PAH ha localitzat i mapejat en una web. 


Pàg. 12 

Entrevista: 

David Vàzquez 

Educador social 



Barraques: 
punt i final? 

Durant dècades, desenes de milers de famílies de classe treballadora van arribar a Barcelona fugint 
de la fam i la repressió política amb la promesa d’una vida més digna. La impossibilitat d’accedir a 
un habitatge assequible va empènyer moltes d’aquestes persones a viure en barraques en condici¬ 
ons molt precàries. Ens endinsem en aquest capítol de la història del barri i de la ciutat, que ara per 
fi surt a la llum després d’anys de silenci i desmemòria, per evidenciar que és un problema endèmic 

que mai s’ha acabat de solucionar. 


Pàgs. 6-8 

EDITORIAL 

Comunicat de supoxt en 
solidaritat amb les detingudes 


C om un deja vú, com un 
malson que mai s'acaba, 
hem tornat a desper- 
tar-nos amb les trucades 
d'amistats o els sorollosos cops 
de l'asedi dels Mossos d'Esqua¬ 
dra. El passat 28 d'octubre l'Audi¬ 
ència Nacional, sota petició dels 
Mossos d'Esquadra, ordenava la 
detenció de nou persones relacio¬ 
nades amb el moviment llibertari 
i l'escorcoll de diversos domicilis 


i locals. Un dels locals registrats ha 
sigut l'Ateneu Llibertari de Sants, es¬ 
pai del barri on contínuament es fan 
activitats obertes i s'hi reuneixen di¬ 
versos col·lectius. 

Un membre d'aquest Ateneu, 
militant de CNT i veí del barri és 
una de les persones detingudes en 
aquesta operació i se li ha decretat 
ingrés a presó. Un company actiu i 
compromès que ha col·laborat, en 
diverses ocasions, en aquest peri¬ 


òdic escrivint articles. Des de LA 
BURXA ens agradaria enviar una 
càlida abraçada a les seves amis¬ 
tats, familiars i companyes i com¬ 
panys de militància en aquests dies 
complicats, perquè, aquest tipus 
d'actuacions policials, a hores d'ara 
sense cap base ni prova, suposen 
dolor per a les persones afectades 
i el seu entorn. Un dolor que molts 
mitjans de comunicació engran¬ 
deixen utilitzant, sense cap base, 


Torna Massala 


Redacció 


T orna Massala, revista ger¬ 
mana a Ciutat Vella. És 
una molt bona notícia 
que revisqui aquest mitjà 
de comunicació lliure de barri que 
va néixer, al centre de la ciutat, poc 
temps després que LA BURXA, amb 
una idea prou similar; donar veu al 
barri, als seus problemes, a les seves 
reivindicacions, als seus projecte i 
a la seva quotidianitat en un mitjà 
autogestionat i crític. Articles es¬ 
crits en català, castellà, àrab i urdú 
han reflectit la realitat complexa i 
la idiosincràsia del Raval, el Gòtic, la 
Ribera i la Barceloneta en un perío¬ 
de d'importants canvis d'aquests 
barris que han resistit la gentrifica- 
ció, l'allau de turistes, l'especulació, 
el mobbing, les redades racistes, els 


excessos policials... i que han viscut 
l'autoorganització i les lluites de 
les persones migrants i del conjunt 
del veïnat. 

Durant tretze anys l'equip im¬ 
pulsor del diari va fer un gran es¬ 
forç, de forma voluntària, per treu¬ 
re bimensualment la publicació, 
fins que al març de 2014 es va aco¬ 
miadar amb un a reveure per man¬ 
ca de forces per seguir endavant. El 
retorn del Massala ens mostra que, 
si bé l'esforç de treure una publica¬ 
ció autogestionada és molt gran, 
val la pena. El Massala és més que 
un mitjà de comunicació horitzon¬ 
tal, assembleari i crític, és també 
un espai que aglutina persones, 
col·lectius socials, veus i lluites per 
defensar el barri. 

LA BURXA estem a punt d'arri¬ 
bar al nostre número 200 el proper 
mes de febrer, una ocasió que vo¬ 


lem celebrar de forma molt especi¬ 
al, reivindicant la importància de 
la comunicació popular. I ja tenim 
un primer motiu de celebració: el 
retorn del Massala, que junt amb 
l'Altaveu al Poble Sec, la Intervia 
a l'Eixample, la Metxa a Gràcia... 
constitueixen una xarxa de publi¬ 
cacions independents i crítiques 
en clau de barri a la nostra ciutat. 

És important que fem possible 
la seva continuïtat i donem suport 
als nous projectes de comunicació 
popular. Per això, volem recordar 
que per fer viable econòmicament 
el nou Massala han engegat un 
Verkami que permetrà imprimir 
els dos primers números de la re¬ 
vista, que sortiran a finals de no¬ 
vembre de 2015 i al maig de 2016, i 
que es distribuiran de forma gratu¬ 
ïta entre el veïnat de Ciutat Vella. 
Val la pena donar-hi suport. 


etiquetes i donant per certes infor¬ 
macions oficials que suposen una 
càrrega estigmatitzadora que pot 
tenir un gran i greu impacte. 

Les persones que no hem viscut 
el franquisme, quan començàvem 
a assabentar-nos del que va supo¬ 
sar, ens preguntàvem com podia ser 
que no s’hagués aturat abans aque¬ 
lla barbàrie, ens preguntàvem com 
podia ser que tanta gent mirés cap 
a un altre costat, mentre els judicis 
polítics, la repressió i la misèria eren 
el pa de cada dia a l’estat espanyol; 
potser ens toca ara preguntar-nos 
si estem fent el suficient, o què més 
podem fer, per aturar la barbàrie 
que ens toca viure a nosaltres. 


Des de LA BURXA ens sumem a 
totes les accions de suport i de so¬ 
lidaritat amb les persones detin¬ 
gudes i, també, volem denunciar 
la criminalització de la dissidèn¬ 
cia, una de les nostres raons de 
ser des de que va néixer la publi¬ 
cació. Així ho volem fer, també, 
en aquest cas clar de persecució 
de les idees i de criminalitza¬ 
ció de moviments socials crítics 
i transformadors. Perquè, com 
sempre han dit des de l'Ateneu 
Llibertari de Sants, portem un 
món nou als nostres cors i, mal¬ 
grat tota la repressió que pugui 
venir, seguirem lluitant per fer-lo 
possible. 


Tens algun 
d’aquests números 
de La Burxa? 



Si tens algun exemplar d'aquestes edicions de La Burxa 
posa't en contacte amb nosaltres a laburxa@gmail.com 


MICRO OBERT# Envia'ns el teu escrit a laburxa@gmail.com 


Oriol, Sants 


A l parlar d’espai públic, 
sovint s’evoca la ciutat. 
A la ciutat es conceben 
els espais públics com 
l'embolcall de les relacions quotidi¬ 
anes de la vida col·lectiva. S'acostu¬ 
ma a acompanyar de la noció urbà, 
tot i que aquest concepte fa que 
les fronteres de la ciutat es desbor¬ 
din. Cada vegada és més difosa la 
distinció entre urbà i rural, molt 
menys en contraposició que mai 
en la història. El concepte d'espai 
públic es construeix a partir de pro¬ 
cessos socials, i cal tenir en comp¬ 
te aquests processos per a prendre 
consciència de com s'han construït, 
de la producció de l'espai. 

Sovint es representa l'espai pú¬ 
blic com estàtic i neutre. L'espai 
públic, però, està molt lluny de 
ser estàtic o neutre. És un espai en 
conflicte, produït a partir de les re¬ 
lacions de poder i de saber que s'hi 
estableixen. Es constitueix mitjan¬ 
çant metàfores geogràfiques sobre 
l'exercici del poder. És precisament 
la seva constitució metafòrica el 
que esborra el seu origen i d'aques¬ 
ta manera fa imprevisible el seu 
futur. L'espai públic, fins i tot en la 
seva dimensió física, és dinàmic i 
polièdric. 

Amb les pràctiques espacials 
quotidianes vivim i percebem 
l'espai des d'un punt de vista fí¬ 
sic i sensitiu, sense massa consci¬ 


ència. Produïm i reproduïm llocs 
concrets, definim els tipus de lloc i 
les jerarquies que hi associem, do¬ 
nem ús al paisatge urbà. Aquestes 
pràctiques tendeixen a donar con¬ 
tinuïtat a una determinada forma 
d'organització de l'espai públic de 
forma cohesiva. Caminar per la vo¬ 
rera, aturar-se davant un semàfor 
vermell o fer cua en una botiga en 
poden ser exemples. 

Les representacions de l'espai 
són fonamentals per a la produc¬ 
ció de diferents formes de conei¬ 
xement en la societat. El reconei¬ 
xement dels codis i els signes, de 
la lògica de l'espai hegemònica, 
domina les relacions en l'espai, 
sovint institucionalitzats, amb un 
recolzament jurídico-legal sense 
necessitat d'imposar res. Les repre¬ 
sentacions de l'espai proporcionen 
un espai teòric, concebut, un espai 
que ens pensa. Ens limita, condi¬ 
ciona o permet determinats usos i 
pràctiques espacials. 

Els espais de representació són 
els espais viscuts, espais relacio¬ 
nals. Espais simbòlics, codificats i 
recodificats de forma complexa i 
múltiple, que ofereixen racons per 
a la dissensió. Els espais de repre¬ 
sentació dins la ciutat són en allò 
que passa als carrers i les places. 
Són espais on la crítica i la revolta 
poden fer emergir noves repre¬ 
sentacions i pràctiques de l'espai, 
enfrontades al quotidià i no insti¬ 
tucionalitzades. Les barraques de 
Montjuïc o Can Vies són exemples 


d'espais alliberats de la lògica de 
l'espai hegemònica, i n'hi ha molts 
més. 

Davant (o dins) la Mobile Wor¬ 
ld Capital Barcelona, la Barcelona 
Smart City, el parc d'atraccions 
que és, la millor botiga del món, la 
Barcelona ciutat de moda, la ciu¬ 
tat de fires i congressos, la ciutat 
casino, cal recuperar la ciutat. Cal 
recuperar l'espai públic i reapropi- 
ar-nos-el. Per a que la ciutat deixi 
de ser una mercaderia que té un 
valor de canvi i un canvi de valor 
constant, cal fer dels espais de re¬ 
presentació una espacialitat de la 
resistència. 


CARTA 


Amadeus, Sants 


S r. President, vaig llegir Y al¬ 
tre dia que es considera un 
rebel; el primer que vaig fer 
va ser mirar la data del diari 
i realment no érem el 28 de desem¬ 
bre, dia dels innocents. Immedia¬ 
tament vaig recordar la pel·lícula 
“Rebelde sin Causa”, dirigida per 
Nicholas Ray; la vaig veure a un ci- 
nefòrum i a partir d'aquí, el pro¬ 
blema del debat, entre el meu grup 
de companys era con “causa” o “sin 
causa”. Recordo que varem fer una 
divisió clara i concreta, els sin causa 
eren els fills del Gobernador Civil, 
l'alcalde, el cap de Falage, el nebot 
del rector, etc.; és a dir els fills dels 
poderosos, que amb absoluta im¬ 
punitat feien el que volien. Els “con 
causa” eren els que lluitaven contra 
la dictadura, els que consideraven 
aquella societat una injustícia, i vo¬ 
lien un canvi, per fer una societat 
lliure, justa i equitativa; aquets re¬ 
bien totes les òsties. 

Sr. President, a Catalunya han 
passat fets molt greus i de tots co¬ 
lors, Vostè ha sigut el practicant 
més convençut de portar endavant 
les polítiques neoliberals més du¬ 
res, de permetre la descomposició 
de la sanitat, fonamentalment a 
la comarca de la Selva, dirigida pel 
nefast doctor Crespo; el silenci era 
la seva aportació davant els des- 
nonaments, les intervencions dels 
Mossos d'Esquadra absolutament 
desmesurades —ulls perduts, un 
mort a patades i cops de porra 


al Raval, un altre mort a la Plaça 
Molina, el desnonament de plaça 
Catalunya, la corrupció, etc.—. I el 
nostre President, mai ha dit ni mu 
sobre tots els fets. I la gent estava 
fins a la barratina de tanta retalla¬ 
da, i de tanta corrupció, i va inten¬ 
tar bloquejar el Parlament el dia 
que s'havien d'aprovar els pressu¬ 
postos amb més retallades. Aques¬ 
ta acció va comportar detinguts 
sense contemplacions i apallissats. 
En el posterior judici que van tenir 
els detinguts van ser absols i vos¬ 
tè, Sr. President, va presentar dos 
recursos contra l'absolució, un en 
nom del Parlament i l'altre en nom 
del seu govern. Si es queixa d'a¬ 
questa justícia, que la va fer servir 
exactament igual que el govern del 
Partit Popular —i evidenment del 
Tribunal Superior de Justícia— va 
condenar els que havien estat ab¬ 
solts, a tres anys de presó. 

Sr. President, al meu entendre, 
aquets que vostè i tot el seu govern 
va intentar reprimir, són els autèn¬ 
tics rebels. I a sobre Sr. President i 
tot els seus aliats, amb periodistes 
inclosos, tenen la osadia de fer veu¬ 
re que la CUP vol trencar el procés. 
La CUP, que consti en acta que no 
en sóc militant, però desde el mi¬ 
nut o de la campanya electoral, 
va dir per activa i per passiva que 
no votaria la seva invastidura. Per 
tant la CUP la única cosa que fa és 
cumplir el que diu, no com altres 
que fan tot el contrari del que han 
dit. No obstant president, jo li puc 
dir el que ha de fer perquè la CUP 
voti i continuí el procés endavant: 
renunciar a la seva presidència. 

Actualitat I 3 


Un veí de Sants, militant d’Acció Llibertària de Sants, en presó preventiva 

Nova cximinalització 
del moviment llibextaxi 


El moviment llibertari ha rebut un nou atac a mans dels 
Mossos d’Esquadra i l'Audiència Nacional, amb la deten¬ 
ció, el dimecres 28 d’octubre, de nou persones, i escorcolls 
a domicilis i centres socials, entre ells l’Ateneu Llibertari 
de Sants i altres dels barris de Gràcia, Sant Andreu i Clot, 
i de Manresa. Després de passar a disposició judicial el 
divendres següent, les detingudes van quedar en llibertat 
amb càrrecs, excepte un veí de Sants a qui han aplicat 
presó preventiva. 


Gemma Paxexa, Sants 


D imecres al matí deu fur¬ 
gonetes de la brigada 
mòbil dels Mossos d’Es¬ 
quadra van escorcollar 
l’Ateneu Llibertari de Sants, al carrer 
Maria Victòria, d’on es van endur 
llibres, llibretes, esprais de pintura 
i banderes, i van deixar destrossat 
—amb la porta i el mobiliari tren¬ 
cat, els llibres i revistes per terra— 
aquest espai social del barri. També 
van registrar un domicili particular 
i van detenir un veí militant d’Acció 
Llibertària de Sants, un dels col·lec¬ 
tius que s’organitza a l’Ateneu. Els 
Mossos van carregar, a més, contra 
les persones que es van concentrar 
davant l’edifici en solidaritat amb 
el detingut. 

Es tracta de la continuïtat de 
l’operació Pandora que va suposar, 
el desembre passat, l’ingrés a pre¬ 
só de set persones vinculades al 
moviment llibertari a Catalunya, 
ara ja posades en llibertat perquè, 
com explica l’advocat Andrés Gar¬ 
cia, «entenc que el magistrat de 
l’Audiència Nacional va veure que 
tota aquesta construcció de gran 
grup criminal terrorista no tenia 
solidesa». Tot i aquest precedent 
en què no s’ha pogut demostrar 
que existeix cap fenomen de «ter¬ 
rorisme anarquista», la Comissaria 
General d'Informació dels Mossos 


d’Esquadra, amb l’autorització de 
l’Audiència Nacional, ha efectu¬ 
at nous registres i detencions per 
“pertinença a organització crimi¬ 
nal amb finalitat terrorista” segons 
el departament d’Interior. 

Una versió que desmenteix l’As¬ 
semblea de Barri de Sants (ABS) i 
molts altres col·lectius i entitats, 
ja que el veritable objectiu de 
l'operació és, —com afirma una 
representant de l’ABS a la roda de 

“Tot el material que 
s'han endut ha estat 
material polític: 
llibres, revistes, ban¬ 
deres, ordinadors" 


premsa convocada pels col·lectius 
on militen els detinguts— «la in¬ 
timidació i la criminalització de 
la lluita; hi ha una clara intenció 
política de criminalitzar la dissi¬ 
dència”» Així ho explica en Llibert, 
del grup de suport al Joaquim, un 
dels detinguts: «aquesta és una 
operació contra les idees, no hi ha 
indicis d’imputació criminal d'uns 
fets concrets» i recorda que «tot el 
material que s’han endut ha estat 
material polític: llibres, revistes, 
banderes, ordinadors. El més peri¬ 



Els Mossos d’Esquadra carreguen al carrer Masnou, a la vivenda d’un dels detinguts 


JES OROUADI 


llós que s'han endut són ganivets 
de cuina». 

Desmentint també la versió ofici¬ 
al, l'advocat Andrés Garcia, explica 
que «el cas Pandora pretén vincular 
una sèrie de persones a una suposa¬ 
da organització anarquista suposa¬ 
dament terrorista sense atribuir-li 
en un procés penal cap actuació 
concreta». I denuncia que aquest 
és un cas més on «s'apliquen crite¬ 
ris excepcionals del dret penal per 
a situacions que no ho són», degut 
a que «s’ha construït una retòrica 
mitjançant la qual categoritzem 
una part dels moviments socials 
més crítics com a terrorisme». 

Emili Cortavitarte, membre del 
Procés Embat, col·lectiu on milita 
un dels detinguts, ha argumen¬ 
tat que això passa perquè «som 
la gent que estem lluitant contra 
els desnonaments, contra els aco¬ 


miadaments, contra la precarie- 
tat laboral, per la dignitat de les 
persones, i ho fem des dels barris, 
des de les entitats més properes 
a la gent. Vénen a per nosaltres 
perquè plantegem alternatives 
econòmiques polítiques i socials 
basades en la dignitat de les per¬ 
sones i no en els interessos del ca¬ 
pital i de les oligarquies catalanes 
o espanyoles». 

Una representant de l’Ateneu Lli¬ 
bertari de Sants ha defensat, en la 
roda de premsa de dijous 29 d’octu¬ 
bre, que «si terrorisme vol dir tenir 
un espai obert a tot el barri on set¬ 
manalment s'organitzen activitats, 
som terrorisme. Si terrorisme és 
oferir un espai per a que col·lectius 
polítics s’organitzin, som terroris¬ 
me. Si terrorisme és donar suport 
a les lluites per l’habitatge digne, 
som terrorisme. Si terrorisme és 


oferir espais feministes on plan¬ 
tar cara al domini patriarcal, som 
terrorisme». I ha afirmat que «se¬ 
guirem lluitant pel nou món que 
portem als nostres cors». 

Des de l’Assemblea de Barri de 
Sants s’ha mostrat públicament 
el suport a l’Ateneu Llibertari de 
Sants, «un espai integrat en el 
teixit associatiu del barri des de 
fa molt anys”. La solidaritat es va 
poder sentir també en la columna 
de manifestants que va sortir de 
plaça de Sants el mateix dimecres 
a la tarda per sumar-se a la mani¬ 
festació, de més de 2000 persones, 
que va sortir de plaça del Diamant 
fins a la seu de la Delegació del 
Govern exigint la llibertat de les 
detingudes. També es va fer, el 
dissabte 31, una cercavila infor¬ 
mativa pel barri de Sants en su¬ 
port al company empresonat. 


El projecte neix de la unió de diferents cooperatives 
i projectes comunitaris del barri 

L’Impuls Coopexatiu 
de Sants-Montjuïc, 
una nova xaxxa per 
pxopulsax alternatives 
econòmiques 


L’Economia Social i Solidària (ESS) a Sants continua 
creixent i consolidant-se amb noves experiències que 
esdevenen un actor clau per a la transformació social 
del barri. Aquest octubre, una desena de cooperatives 
i experiències comunitàries de diferents àmbits socials 
han creat l’associació Impuls Cooperatiu de Sants amb 
l'objectiu d’enfortir les iniciatives locals i incentivar la 
creació de nous llocs de treball de qualitat. 


luan Manuel Àvila 


T al i com explica una de les 
integrants d'aquesta nova 
xarxa, Núria Alcover, el 
projecte «va començar a 
sorgir fa uns sis mesos de manera 
informal, fruit de converses entre 
les diferents entitats i cooperatives 
de l'economia solidària del barri». 
A partir d'aquestes trobades volien 
crear una xarxa d'intercanvi, des 
d’on poguessin intercooperar, vi- 
sibilitzar les experiències i trobar 
punts comuns de treball. 

Les primeres activitats de l’asso¬ 
ciació es realitzaran durant els pro¬ 
pers mesos. El tret de sortida el farà 
la campanya «Per tot l’any, Produc¬ 
tes Coop!» que potenciarà el con¬ 
sum dins l'ESS per construir Mercat 
Social. I després vindrà la «Prima¬ 
vera Cooperativa al carrer!», una fi- 
ra-festa on participaran iniciatives 
del barri, a la qual seguiran noves 
iniciatives que ja s’estan preparant. 

L'Impuls Cooperatiu de Sants és 
el resultat d’un procés iniciat el 


2009, quan el Projecte Barri Coo¬ 
peratiu va començar a treballar 
per la recuperació de la memòria 
històrica cooperativa. Des d’allà es 
va desenvolupar un mapeig de les 
experiències existents a la zona i 
es va fomentar la creació de noves 
iniciatives dins l’àmbit de l’ESS. 

I tot aquest treball ha donat 
fruits. En plena crisi financera i de 
valors, les experiències d’economia 
cooperativa i comunitària no no¬ 
més s’han mantingut, sinó que han 
permès l'aparició de moltes experi¬ 
ències noves. Així, s’han pogut con¬ 
servar i crear llocs de treball dignes 
en empreses i projectes de propie¬ 
tat col·lectiva, vinculades al terri¬ 
tori i a la comunitat, amb partici¬ 
pació democràtica i amb una clara 
vocació de transformació social. 

L’economia solidària no busca ser 
només un sector del model econò¬ 
mic pilotat pel lliure mercat o per 
l’àmbit públic estatal, sinó que tre¬ 
balla per construir una proposta 
pròpia de canvi integral de socie¬ 
tat. Segons Alcover, són les entitats 
les que generen economia, llocs de 


treball i capacitat de consum amb 
vincles forts amb el territori. «Vo¬ 
lem explicar als veïns i veïnes que 
hi ha una altra manera de relaci- 
onar-nos amb el territori i de fer 
economia amb estructures partici¬ 
patives, democràtiques i amb orga¬ 
nització horitzontal. Podem fer un 
canvi de mentalitat». 

Actualment, formen part de l·Im- 
puls Cooperatiu de Sants les coope¬ 
ratives de treball La Col, el Koitton 
Club, el Kop de Mà, La Ciutat Invi¬ 
sible, L’Economat Social, Ouèviure; 
i experiències d’economia comu¬ 
nitària de Can Batlló com són la 
fusteria col·lectiva i l’Associació de 
Cervesers Artesans. 

La Sareb acumula 106.000 habitatges amb un objectiu especulador 

la PAH impulsa § + 

la campanya #LaSaxébésnostxa es wwW 


En roda de premsa a l’en¬ 
trada del saló immobiliari 
Barcelona Meeting Point, 
a la plaça Espanya, la 
PAH va presentar, el 21 
d’octubre, la campanya 
La Sareb és nostra, amb la 
que exigeix que tots els 
pisos de la Sareb es posin 
al servei de les persones 
que ho necessiten. 


Gemma Paxexa, Sants 


H an publicat una pàgi¬ 
na web on localitzen 
30.000 pisos buits en 
mans de la Sareb —en 
mapegen 22.000—, i ofereixen un 
manual de recuperació d’habitat¬ 
ges buits. La campanya ha molestat 
tant a la Sareb que ha amenaçat 
a emprendre accions legals perquè 
consideren que s’imita el disseny 
del seu web corporatiu i s'incita a 
l’ocupació dels seus habitatges. La 
PAH ha modificat el disseny de la 
web, però en manté el contingut. 

La Sareb és una entitat que va ser 
impulsada pel Govern de l'estat el 
novembre de 2012 com a part del 


procés de «sanejament» del siste¬ 
ma financer, amb el qual, entre 2010 
i 2012, l’estat espanyol va injectar 
més de 61 milions d’euros de diners 
públics per rescatar la banca. La Sa¬ 
reb, —un 45% de titularitat pública i 
la resta de les entitats rescatades—, 
té més de 106.000 habitatges amb 
un objectiu molt clar, segons la PAH, 
d’especular amb ells. 

«Els volem tots» 

Gran part dels actius tòxics de les en¬ 
titats rescatades que es va quedar la 
Sareb eren immobiliaris —habitat¬ 
ges inacabats, que no s'han pogut 
vendre o que no s'han pogut pagar—. 
Per això «la Sareb és coneguda com 
el banc dolent, però és sobretot una 
immobiliària, i la més gran d'Euro- 
pa» explica Aida de la Vall, de l'Obra 


Social de la PAH. «La Sareb no ha ser¬ 
vit per mobilitzar tot aquest habitat¬ 
ge buit, sinó que té l'objectiu de rete¬ 
nir-lo per poder tornar a especular 
amb ell d'aquí a 10 anys» denuncia 
Berni Sorinas, també de la PAH. De¬ 
nuncien que «el seu objectiu és ven¬ 
dre els seus actius amb un 15% de be¬ 
nefici abans de 2027». 

Com a causa de la pressió ciuta¬ 
dana, la Sareb va cedir 2.000 habi¬ 
tatges a les comunitats autònomes 
el 2014, entre ells dos blocs ocupats 
per l’Obra Social de la PAH a Saba¬ 
dell i a Manresa. Però, en el vídeo 
que han difós per la campanya, 
afirmen que «és massa poc; 2.000 
habitatges només són el 2% de 
tots els habitatges que tenen. Els 
volem tots». També recorden que 
«mentre patim més de mig milió 


d'execucions hipotecàries i cente¬ 
nars de milers de desnonaments, 
menys del 2% del parc immobilia¬ 
ri a l'estat espanyol està dedicat a 
l'habitatge social». 

La Sareb al Barcelona Meeting 
Point 

Després de la protesta fa dos anys 
de la PAH al Barcelona Meeting 
Point a l'estand de la Sareb, aquesta 
entitat financera ja no és present a 
la fira immobiliària, però des de la 
PAH denuncien que encara hi són 
les immobiliàries que gestionen els 
actius de la Sareb. En concret, Alta¬ 
mira, que pertanyia al Banc Santan¬ 
der; Servihabitat, que pertanyia a 
Caixabank —les dues ara a mans de 
fons d'inversió estadounidencs— i 
Solvia, del Banc Sabadell. 



Acte de presentació del Sindicat Popular de Venedors Ambulants a Can Batlló VÍCTOR OBREGÓN 


“Volem un sindicat que no demani papers, ni passaport, 
ni diners per formar part d’ell” 

Es presenta el Sindicat Popular de 
Venedors Ambulants a Can Batlló 


El passat dissabte 10 d’octubre es va presentar ofici¬ 
alment el col·lectiu de manters en forma de Sindicat 
Popular de Venedors Ambulants, amb l’objectiu d’autor- 
ganitzar-se, formar-se i assessorar el col·lectiu. 


Mexcè Esteban, Sants 


D es de la mort de Mor 
Sylla a Salou el passat 
agost, la campanya 
mediàtica i política des 
dels poders per criminalitzar la 
venda ambulant a Barcelona ha 
estat molt activa; amb l'objectiu 
de perseguir i violentar els com¬ 
panys de vendes ambulants —i 
criminalitzar-los— s'ha repri¬ 
mit aquest col·lectiu que ha patit 
agressions i persecucions polici- 
als molt freqüentment. 

Davant d'aquesta situació, els col- 
lectius i persones que treballen per 
la immigració, com l'Espai de l'Im¬ 
migrant, Tras la Manta, Tanquem 
els CIES, entre d'altres, plantegen 
una altra campanya per descrimi- 
nalitzar als companys de venda 
ambulant i normativitzar aquest 


col·lectiu tant vulnerabilitzat. 

La iniciativa de construir un sin¬ 
dicat popular de venedors ambu¬ 
lants, doncs, neix des de baix i a 
l'esquerra i apareix davant la neces¬ 
sitat d'autorganització dels vene¬ 
dors dels top manta per tal de legi- 
timitzar-se davant la societat civil 
i els col·lectius i moviments socials 
a Barcelona. Partint de la base que 
són treballadors de la classe popu¬ 
lar, la millor forma és l'estructura 
d'un sindicat popular —popular 
perquè la intenció no és ser oficial 
ja que no hi ha condicions i perquè 
tampoc és l'aspiració que es pre¬ 
tén—, tal com indica una persona 
del sindicat: «després de molts anys 
d'estar a la foscor, entre perdicions, 
maltractes i racismes per part de la 
policia, ens ajuntem per canviar les 
coses; ens adonem que sols no arri¬ 
bem enlloc». 

L'acte va comptar amb les inter¬ 
vencions de varis col·lectius que 


donaren suport al sindicat, com 
les madres de la plaza de mayo, 
Tanquem els CIES, l'Espai de l·Im- 
migrant, Tras la Manta, Putes In¬ 
dignades, la llibreria feminista 
VeusambVeu, Iaioflautes, la PAH, el 
grup de suport de Justícia Juan An¬ 
drés Benitez, UCFR, fotomovimien- 
to, SOS Racisme i Can Batlló. 

Després els companys del sindi¬ 
cat van intervenir per explicar la 
seva situació i definir el col·lectiu: 
«Volem un sindicat que no demani 
papers, ni passaport, ni diners per 
formar part d'ell; volem un sindi¬ 
cat que no només per africans, sinó 
per a tots els que venen als carrers, 
sense importar-nos la nacionalitat 
o el color de la pell perquè si nosal¬ 
tres patim racisme i discriminació 
no podem fer el mateix amb els 
nostres germans; volem un sindi¬ 
cat que dignifiqui el treballador, 
perquè ningú ens maltracti, perquè 
ningú se senti avergonyit de ser 
manter; volem un sindicat que parli 
per nosaltres ja que sempre ens tre¬ 
uen la veu.» 

Finalment, l'acte va acabar amb 
un sopador popular i ball i música 
en viu. 


la cel 

COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 



DE QUÈ SERVEIX 

SI NINGÚ NO HO 
EXPLICA? 

Per 75€ l'any rebràs la Directa 
a casa cada 15 dies i donaràs 
suport al periodisme 
transformador 

SUBSCRIU-TE! 

Directa 

publicació quinzenal 

www.directa.cat 




































núm. 198 I Novembre de 2015 


Actualitat I 5 


Celebració de la Diada Castellera 

Els Castellexs de Sants revaliden 
el dos de 9 amb folre i manilles a casa 


El Corxellengua 
de Sants recorda 
Ovidi Montllox 


El diumenge 18 d’octubre 
els Castellers de Sants vam 
celebrar la vint-i-tresena 
diada de la colla. 


Castellers de Sants, Sants 


D esprés d’un inici de tem¬ 
porada molt positiu, 
els Castellers de Sants 
teníem el luxe d’arri- 
bar-hi amb objectius de màxims: 
recuperar, amb el 2 de 9 amb folre 
i manilles, la categoria de gamma 
extra que vam assolir l’any pas¬ 
sat. Podria semblar un repte fàcil, 
però tothom qui n’hagi vist algun 
n’haurà pogut apreciar la dificul¬ 
tat extrema; demana un tronc tèc¬ 
nic i una base nombrosa i sòlida. La 
feina als assajos estava feta però 
calia demostrar-la a plaça. 

L’actuació es va iniciar amb els 
pilars d’entrada de les colles par¬ 
ticipants: Castellers de Vilafranca, 
Minyons de Terrassa i els Borinots, 
que vam començar amb la primera 
ronda amb el 3 de 9 amb folre. Es 
va descarregar sense problemes i, 
quan les gralles van deixar de so¬ 
nar, les cares dels castellers dona¬ 
ven fe del que venia a continuació: 
per fi tot estava a punt per atacar 
el dos. 

Vam tancar la soca al mil·líme¬ 
tre, vigilant tots els detalls d’alça¬ 
des i pressió. El folre, les manilles 
i el tronc van pujar amb el ritme 


assajat. Fins a la carregada el cas¬ 
tell va ser plàcid, però a partir de 
l’aleta quarts i terços van obrir-se i 
les manilles van haver de treballar 
de valent. La canalla, ràpida i fina, 
va ajudar a descarregar-la amb 
solvència i de manera controlada, 
qualitats que la colla va aconse¬ 
guir l’any passat i que aquest ha 
seguit consolidant als assajos. 

A tercera ronda vam optar pel 4 
de 9 amb folre. Després de tirar-lo 
amunt, el castell va perdre la forma 
massa d’hora i, tot i aguantar fins 
que la canalla era fora, el desgast 
va fer que es trenqués sortint do¬ 
sos. Aquesta caiguda d’un castell 
que enguany hem descarregat sis 
vegades demostra que, als grans 
castells, no se’ls pot perdre mai el 
respecte i exigeixen una concen¬ 
tració màxima. 

A la ronda de pilars vam fer tres 
pilars de 5 i dos de 4. Els de Sants 
vam seguir la Diada a Cotxeres 
amb el dinar habitual, per com¬ 
memorar els vint-i-tres anys d’his¬ 
tòria i el nivell excel·lent de què 
estem gaudint. 










g m 


2 de 9 ambfolre i manilles a la Diada dels Castellers de Sants. 


XAVIER MERCADÉ 


Olalla Miret, Sants 


L a plaça de Sants ha estat 
l’escenari, un any més, de 
la celebració del Correllen- 
gua de Sants, Hostafrancs i 
la Bordeta. Durant tota la jornada 
de dissabte 24 d’octubre, els assis¬ 
tents van poder gaudir de les mol¬ 
tes activitats programades: una 
mostra d’entitats, una exhibició de 
puntaires, activitats infantils, un 
dinar popular, un recital de poesia, 
cant coral, concurs de micro obert, 
concerts... La cultura popular tam¬ 
bé va ser-hi present amb la ballada 
dels Gegants de Sants, l'actuació 
de la Colla de Diables i Tabalers 
de l’Escola Barrufet i Socarrimats, 
els Diables de Sants, els Tabalers 
de Sants i els Castellers. Com ja és 
tradició, la festa va ser presidida 
per un mosaic gegant construït a 
partir dels treballs plàstics de nens 
i nenes de 12 escoles del barri. 

La present edició del Correllen- 
gua ha rememorat Ovidi Montllor, 
l'artista alcoià desaparegut l’any 
1995. El moviment ha volgut re¬ 
tre homenatge el compromís de 
Montllor amb el poble, la llengua i 
el país, i ho ha fet recordant tots els 
vessants de la seva vida i obra com 
a cantant, poeta i actor. Aquest és el 
17è any que el Correllengua s’atura 
al barri per promoure la difusió de 
l’ús de la llengua i la cultura popu¬ 
lar de les terres de parla catalana 
des d’una aposta lúdica, festiva, 
participativa i transversal. 


+ Diari de reconstrucció 


De les runes floreix Can Vies 


CSA Can Vies, Sants 


D La calor de l’estiu ja 
minva, es comença a 
percebre de nou el tí¬ 
mid fred de Barcelona 
i ja han passat les ressaques de 
les festes majors. De la mateixa 
manera, el barri torna a agafar 
el seu ritme de vida amb lluites, 
projectes i il·lusions. Sembla que 
la rutina torna a agafar les regnes. 
Però cada curs és una nova oportu¬ 


nitat per crear i construir mentre 
mantenim el pols de resistència 
contra els poders que intenten es¬ 
clafar-nos. 

El curs passat el vam viure mar¬ 
cat per la pressió policial entorn 
la reconstrucció de Can Vies, in¬ 
tentant mantenir les noves ener¬ 
gies incorporades després del 
efecte Can Vies i carregant amb la 
feinada d'aixecar un nou centre 
social de les runes que va deixar 
el poder. És un resum ràpid del 
que ha estat un any difícil. Però la 


feina feta ja dóna els seus fruits. 
Després de les jornades del 18è 
aniversari de Can Vies ja es podia 
veure l’estat avançat de les obres, 
a més de la nova façana, les quals 
ens han deixat per aquest nou 
curs les últimes feines d’acabats 
de la primera fase. 

Can Vies va recuperant col·lec¬ 
tius que donen i donaran vida al 
centre i segueix obert a rebre'n 
més ara que l’espai comença a 
estar en condicions d'oferir els 
serveis que mereix un centre soci¬ 


al. D'aquí res esperem començar 
a obrir de forma regular el nou 
espai de trobada que serà la no¬ 
va cafeta i espai polivalent per 
tot tipus d’activitats. 

Amb tot això, queda feina a 
fer i les activitats per seguir 
condicionant l'espai segueixen 
endavant. Els dijous a la tarda 
i dissabtes al matí segueixen 
les jornades de feines, obertes 
a rebre l’ajuda d’aquells que a 
més de posar el seu granet de 
sorra vulguin aprendre o com¬ 


partir diferents oficis necessaris 
per l’autogestió i rehabilitació de 
qualsevol immoble. A més podem 
anunciar que Músics Can Vies ha 
començat a construir de nou un 
buc d'assaig autogestionat que 
abans del desallotjament dona¬ 
va cabuda a una desena de grups 
musicals. 

Per tot això convidem a la parti¬ 
cipació a totes aquelles persones 
i col·lectius que vulguin seguir 
construint noves vies autogestio- 
nades al barri. 



üuitsIMe 

Cooperativa Autogestionària 
COMUNICACIÓ GRÀFICA 

£t sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 4? 



(PutxineC'íis 


Menú migdia 10€ 

Menú pizza 8€ 

Servei a domicili 

Carrer de Salou, 23. 080014 
Tel. 936112485- 616807668 

Horari: de 13.30 a 16h i de 20.30 a 24h 
Dilluns tancat tot el dia - Dimarts matí tancat 

www.restauranteputxinellis.com 




INDEPENDENTISTA 

de Sants Jaume Compte 


Carrer Muntadas, 24, 

08014 Sants, Barcelona, Països Catalans 
ww w.ci s-ja u meco m pte.cat 
o visita'ns al Facebook i al Twitter 


EL TEU DENTISTA 
DEL BARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentist@infomed.es 

Fent memòzia: la dignificació 
de les barraques de Montjuïc 


Barcelona recupera un capítol 
ineludible de la història 
urbanística de la ciutat 


Olalla Miret 


D iumenge 25 d’octubre veïns i veï¬ 
nes dels antics barris de barraques 
de Montjuïc van fer un acte d’ho¬ 
menatge als milers de persones 
que van viure a la muntanya. Actualment, a la 
cruïlla del passeig Olímpic amb el carrer del 
Dr. Font i Ouer —a prop del Jardí Botànic— 
s’hi pot veure una placa commemorativa i 
una torre informativa amb textos i imatges 
sobre els barris de barraques de Montjuïc. 

Aquest gest sorgeix d’una petició col·lectiva 
promoguda per la Comissió Ciutadana per 
a la Recuperació de la Memòria dels Barris 
de Barraques de Barcelona, el col·lectiu que 
treballa perquè aquest capítol de la història 
de la ciutat no caigui en l'oblit. 

La iniciativa, que compta amb el suport de 
més de 80 entitats veïnals, socials i culturals 
i més de 800 professionals d’àmbits molt di¬ 
versos, consisteix en la col·locació d’un con¬ 
junt d’elements commemoratius als indrets 


on hi havia els principals assentaments de 
barraques de la ciutat. La primera acció es va 
fer l'any 2011 amb la recuperació del nom de 
la Platja del Somorrostro, on havien arribat 
a viure-hi prop de 10.000 persones. A partir 
d’aquí, s’han posat plaques on hi havia hagut 
l'assentament del Camp de la Bota, al Parc 
del Fòrum; al Poblenou; al Poble-sec; al carrer 
Nou de la Rambla; al barri de la Prosperitat; 
al Carmel; Can Tunis i Les Corts, i es comple¬ 
tarà quan s’hagi fet el reconeixement a tots 
els nuclis de barraques i als veïns que van 
viure-hi i van lluitar col·lectivament per un 
habitatge digne. El conjunt de plaques ins¬ 
tal·lades configurarà una ruta per la història 
del barraquisme, que permetrà conèixer una 
part del passat recent de la ciutat que havia 
estat massa temps ignorat, i retre homenat¬ 
ge a les moltes persones que van viure en 
condicions adverses durant molts anys, i que 
van ser la llavor de molts moviments veïnals, 
van lluitar per dignificar l'habitatge i van 
contribuir al creixement de la ciutat. 

Una pzovisionalitat crònica 

Els censos indiquen que, a Barcelona, prop 
de 100.000 persones —un 7% de la pobla¬ 
ció— vivien en barraques a mitjan segle XX. 
Es creu que aquesta dada augmentaria subs¬ 


tancialment si també s’hagués comptabilit¬ 
zat el gruix de persones que vivien en habi¬ 
tacions rellogades, pensions i altres espais 
que no complirien les condicions mínimes 
d’habitabilitat. La manca d'habitatge popu¬ 
lar es fa evident en un moment de màxima 
afluència de persones que arriben a Barcelo¬ 
na amb la promesa d’un sostre i d'un salari 
que els permetés prosperar i superar la fam i 
la repressió del règim franquista. 

L'any 1949 les autoritats feixistes intenten 
posar fre al creixement dels assentaments 
de barraques amb la creació del “Servicio de 
control y represión del barraquismo”. L’ob¬ 
jectiu era il·legalitzar la construcció de nous 
habitacles, així com prohibir-ne qualsevol 
rehabilitació o millora. Tot i així, el nombre 
de barraques no deixa d’augmentar. 

Els moments en què es posen en marxa 
operacions d’expansió urbanística i la cele¬ 
bració d’esdeveniments de gran rellevància 
—com el Congrés Eucarístic del 1952 o la visi¬ 
ta del dictador l’any 66— coincideixen amb 
diversos episodis d’enderrocaments i reallot- 
jaments forçosos i massius de persones que 
viuen en barraques. És el cas dels nuclis de 
la Diagonal, una part dels quals són liqui¬ 
dats sense avís previ i la resta aïllats darrere 
d’una gran tàpia per tapar les vergonyes de 


la ciutat durant la celebració del Congrés Eu¬ 
carístic. També passa amb les barraques de 
Maricel, a Montjuïc, el 1964, que s'eliminen 
per fer-hi el parc d’atraccions; i les de Can Tu¬ 
nis, per construir la Ronda Litoral. 

Salvant les adversitats polítiques, urbanís¬ 
tiques i fins i tot climatològiques, la lluita 
per la millora de les condicions dels assenta¬ 
ments es fa evident a partir dels anys seixan¬ 
ta, quan sorgeixen diversos moviments veï¬ 
nals que reivindiquen, en una primera etapa, 
la millora dels serveis i les infraestructures 
d’ús social dels nuclis en un moment en què 
l’eradicació del barraquisme es converteix 
en prioritat per les autoritats franquistes. 
En una segona etapa, un cop queda clara la 
reubicació dels veïns en diversos punts de la 
perifèria de la ciutat —ben lluny de l’entorn 
on havien viscut fins llavors—, les lluites se 
centren en reclamar uns habitatges i uns 
barris dignes. 

El gruix de les barraques no va desaparèi¬ 
xer fins al 1973. Zones com la Pau, Sant Roc, 
Sant Cosme o la Mina van ser el destí de gran 
part dels veïns dels nuclis de barraques. Els 
últims grans nuclis es van enderrocar poc 
abans dels Jocs Olímpics de 1992, després de 
més d’un segle de lluita de moltes famílies 
per una vida digna. 


ELS ASSENTAMENTS DE MONTJUÏC 


La presència estable de barraques a Montjuïc està documentada des de 1885, on 
hi havia el barri de casetes autoconstruïdes dels treballadors de les pedreres i 
les seves famílies. El creixement dels assentament va tenir un desenvolupament 
progressiu primer amb Tarribada de treballadors per a la construcció del metro i 
les instal·lacions per a TExposició Internacional de 1929, en què el nombre de bar¬ 
raques va arribar a 3.500. Més endavant, la immigració dels 50 i 60 va convertir 
Montjuïc en la zona de barraques més poblada de la ciutat: al 1957, més de 30.000 
persones vivien a les 6.090 barraques comptabilitzades. Els veïns i veïnes van ser 
els protagonistes duna lluita aferrissada per aconseguir millores i una reubica¬ 
ció digna. El assentament de barraques no van desaparèixer fins V any 1972. 


Les Banderes (Anys 30 - Primers anys 70) 
Ubicació: Carrer del Foc / Passeig del Migdia 

L'incipient moviment veïnal i la parròquia de la barriada van tenir un paper fona¬ 
mental per promoure equipaments autoorganitzats, com el Centre Cultural Recrea¬ 
tiu Les Banderes o la publiació de la revista La Voz de la Montana. Ambdós recursos 
comunitaris van jugar un paper central en la lluita per reclamar que cada família 
tingués accés a un pis. Al llarg dels anys 60, els veïns i les veïnes de Les Banderes 
van aconseguir ser reallotjats en polígons d'habitatges a Barcelona, Badalona, Sant 
Boi i el Prat de Llobregat. 


Can Valero (Anys 20-1972) 
Ubicació: Passeig Olímpic / lardí Botànic 

Fou la zona de barraques més extensa de Montjuïc, amb prop de 8.000 casetes al 1957, i 
una superfície que s'extenia entre l'Estadi de Montjuïc, el castell i el cementiri, passant 
pel Jardí Botànic i el conjunt d'instal·lacions esportives de l'anella olímpica. Can Valero 
disposava de 7 fonts públiques per a una població estimada de 30.000 persones. Segons 
l'historiador santsenc Agus Giralt, un altre problema era la manca de comunicacions 
amb la resta de la ciutat, amb gran quantitat de carrers sense asfaltar, i amb la parada 
d'autobús 0 el funicular molt allunyades. Altre cop, la parròquia del barri va jugar un 
paper central per dotar el barri d'escola i dispensari mèdic. 


SANTS - BADAL 


SANTS 


Tres Pins (Anys 20-1972) 
Ubicació: Cazzez Font i Ouer / lazdins de Petza Kelly 

Malgrat que amb motiu de les obres de l'Exposició Internacional de 1929 es va aca¬ 
bar amb el 80% de les barraques del barri, les dificultats cròniques de la classe tre¬ 
balladora barcelonina per accedir a un habitatge digne van fer que la vida de Tres 
Pins s'allargués fins als anys 70. Tal com va estudiar l'urbanista Marcial Echenique, 
una barraca tenia uns 25 m2, i hi vivia una mitjana d‘1,2 famílies amb 4 ocupants 
per barraca. Només podien encabir-hi un llit per cada 2 persones i col·locaven un llit 
plegable a la cuina. Les casetes d'aquesta barriada no disposaven d'aigua corrent ni 
de clavegueram, però tenien electricitat en el 64% dels casos. 

DADES 




On la ciutat canvia el seu nom 

Durant bona part del segle XX, Montjuïc va 
concentrar els nuclis de barraques més ex¬ 
tensos de Barcelona. Es té coneixement de la 
seva presència des de finals del segle XIX. En 
aquella època, la zona estava habitada per 
pagesos i treballadors de les pedreres que 
abastien les construccions de la ciutat. Als 
anys vint s'hi van establir els treballadors 
que serien la mà d'obra del recinte de l'Ex¬ 
posició Internacional. Es calcula que l'any 
1929 a Montjuïc hi havia 3.500 barraques, 
bona part de les quals serien enderrocades 
un temps després per “netejar” la imatge de 
la ciutat. La resta, quedarien amagades i aï¬ 
llades darrere d'una gran tàpia amb tan sols 
dos accessos d'entrada i sortida. 

A finals dels anys 50 la població va arribar 
a ser de 30.000 persones residents en 6.090 
barraques censades. Davant l'absència d'in- 
fraestructures i equipaments municipals per 
atendre les necessitats d'una població tan 
gran, van sorgir centres socials, escoles, dis¬ 
pensaris i altres llocs de trobada creats pels 
propis veïns, congregacions religioses, vo¬ 
luntaris i assistents socials. 


PRIMER CENS OFICIAL 
DE BARRAQUES 
sorgeix l’any 1957 en el marc 
de la “Semana del Suburbio”: 

177.000 persones vivint en condici¬ 
ons d'infrahabitatge 

DISTRIBUCIÓ PER ZONES: 

Montjuïc: 52.000 persones 
(30.000 en barraques) 

Trinitat-Verdum: 43.000 persones 
Zona Marítima 

(des de la Barceloneta fins al Besòs): 
30.000 persones 
(12.000 en barraques) 

Zona Llevant 

(des del Poblenou i Sant Martí fins 
al Besòs): 22.000 persones 
(2.900 en barraques) 

Zona Carmel-Guinardó i Sarrià, 
muntanya del Carmel 
i Can Caralleu: 10.000 persones 

Zona Sants (afegint la Torrassa, 
la Bordeta i Collblanc): 

20.000 persones 
(2.800 en barraques) 



-O Barraques a les Corts (Anys 10-Anys 50) 

Ubicació: carrer Riera Blanca-Estadi FC Barcelona 

Els primers assentaments de barraques i coves es fundaren en terrenys agrícoles com les 
masies La Granota, Can Taner i Can Rigal, els terrenys d'antigues bòbiles i a prop del ce¬ 
mentiri de les Corts. Aquests nuclis de barraques van créixer considerablement amb la 
immigració de la immediata Postguerra, però van ser enderrocades amb la construcció 
i ampliació del nou estadi del Futbol Club Barcelona. També hi hagué assentaments de 
barraques a la confluència de l’avinguda de Madrid amb Gran Via Carles III, que foren 
enderrocades amb l'urbanització del Cinturó de Ronda. 

També a les Corts, hi havia un petit assentament de barraques a un solar ubicat entre els 
carrers de Joan Güell, Evarist Arnús i Galileu, i un altre a la confluència dels carrers de 
Berlín i Entença amb l'avinguda Josep Tarradellas, assentament que portà el nom de Can 
Baldiri. 



Poblesec (1880-1972) 

Ubicació: banda de muntanya del passeig de l’Exposició 
i parc de la Primavera 


Palau de les Missions 

Ubicació: Jardins de Joan Maragall 

Tot i que l'edifici fou construït amb motiu de 
l'Exposició Universal de 1929, a la dècada dels 
50 va ser utilitzat com a "Centro de Clasifica- 
ción de Indigentes”, on s'internaven les perso¬ 
nes immigrades que no podien acreditar que 
dispossessin d'una residència reconeguda o 
d'un lloc de treball estable, fins que eren ex¬ 
pulsades de la ciutat. Es calcula que entre 1952 
i 1957, unes 15.000 persones immigrades van 
passar pel Palau de les Missions per ser retor¬ 
nades als seus llocs d’origen. És el trist antece¬ 
dent de l'actual Centre d'Internament d'Immi¬ 
grants a la ciutat. 


Jesus i Maria, Can Tunis (1925-1978) 
Ubicació: entrada del cementiri del Sud-oest 
i ronda Litoral 


El barraquisme, 
una problemàtica 
extingida? 


Joan Mas / @jmasautonell 


B arcelona i la segona corona metro¬ 
politana són els punts on hi ha un 
nombre més alt de persones vivint 
en construccions precàries. 

El relat oficial n'obvia l'existència, però a 
Catalunya encara hi ha gent que viu en bar¬ 
raques. Els habitatges d'autoconstrucció són 
una realitat tangible per a moltes persones 
que es veuen obligades a viure en un estat de 
pobresa residencial extrema. Amb l'impacte 
de la crisi econòmica i l'intensa onada de des- 
nonaments dels darrers anys, el barraquisme 
probablement ha augmentat en dimensions. 
Tanmateix, no hi ha estadístiques de la Ge¬ 
neralitat que ho corroborin: el govern català 
no ha recopilat informacions en profunditat 
sobre la qüestió des de 2009. 

L'Administració tipifica les barraques com 
a habitatge inadequat, un terme que també 
inclou les caravanes i la situació de les per¬ 
sones que viuen en àmbits d'amuntegament. 
En opinió de molts agents socials, però, les 
institucions fan una definició massa poc 
concreta que no ajuda a afrontar cap de les 
problemàtiques d'habitatge amb la precisió 
que pertocaria. 

Tot i que les casetes d'autoconstrucció no 
han deixat mai d'existir, la majoria de la 
població catalana no és conscient de la pre¬ 
sència del barraquisme. Els assentaments 
tendeixen a estar amagats i dispersos per 
evitar els efectes de la pressió policial i urba¬ 
nística. Les persones que hi viuen busquen 
discreció: la situació d'exclusió social i resi¬ 
dencial que pateixen no molesta sempre i 
quan no es fagi visible als ulls del gran pú¬ 
blic i esquitxi al poder. 


A Barcelona, les barraques es reparteixen 
entre moltes zones de la ciutat. Generalment, 
són petits nuclis de casetes autoconstruïdes 
que s'estenen als afores o bé en descampats 
abandonats. Entre molts altres llocs, se n'han 
vist a Poblenou, a les muntanyes de Collsero- 
la i Montjuïc, al Parc de la Creueta del Coll, al 
barri de Sant Martí de Provençals, a la zona 
de Vallbona i sobretot al districte del 22@. 

Fa cinc anys, en l'estudi del Departament 
de Medi Ambient i Habitatge de la Genera¬ 
litat on s'incloïa un petit anàlisi sobre la si¬ 
tuació del barraquisme, les institucions cata¬ 
lanes van calcular que a Barcelona hi havia 
prop de 438 persones que residien en barra¬ 
ques i naus industrials abandonades. No obs¬ 
tant, segons indiquen moltes treballadores 
socials, la situació de penúria econòmica fa 
que actualment hi hagi molta més gent vi¬ 
vint en construccions precàries a la capital 
de Catalunya. 

La realitat del barraquisme és diferent fora 
de l'àmbit urbà de Barcelona. A la segona co¬ 
rona metropolitana, els controls no són tan 
durs i els assentaments de barraques es fan 
més evidents. Al Vallès Occidental n'hi ha a 
diversos punts. Com que normalment s'ubi- 
quen a la perifèria dels centres urbans, en 
molts casos és difícil accedir-hi. A la ciutat de 
Rubí, darrere del castell medieval del muni¬ 
cipi, hi ha un assentament on s'apilonen cap 
a una trentena de barraques que s'aixequen 
entre petites parcel·les d'hort i s'amaguen 
rere matolls, canyes i arbres. També s'han 
trobat referències de nuclis d'habitatges au- 
toconstruïts a Terrassa, al turó de Montcada, 
als afores de Sant Cugat del Vallès i al costat 
de la riera de Rubí. Amb tot, de ben segur que 
aquests no són els únics casos existents. A 
dia d'avui, el barraquisme prolifera. 




Barraques de Rubí 


Mapa: Enric Adell. Font: MUHBA 


Fotos: Brais G. Rouco 

PERSISTEIX LA POBRESA 
HAB1TACIONAL1 ENERGÈTICA 

Des que començà la crisi econòmica, ha crescut de manera preocupant el nombre de persones i famílies que no 
disposen de recursos econòmics suficients per pagar la hipoteca, el lloguer i les factures de subministraments 
bàsics com l’aigua, la llum o el gas. A Catalunya, estem veient un repunt del barraquisme, que a les comarques 
del Vallès ja s’està començant a fer visible. Alhora, el el nombre de famílies que sofreix pobresa energètica 
ja arriba al 9,5%. A més, el darrer recompte de persones que viuen al carrer a la ciutat de Barcelona ja arriba 
fins a les 892, un 27% més que al 2007. Tristament, les classes popular, avui com ahir, continuem vivint en 
condicions de precarietat i misèria. 


Ouan pagax 

els rebuts 

és un problema... 



Foto: Montserrat Arraulida. Ara.cat 

El sensellaxisme 
a Barcelona avui: 
estat de la qüestió 


Redacció 


E l darrer recompte de perso¬ 
nes dormint al carrer a la 
ciutat de Barcelona va ser 
d'un total de 892 persones. 
Aquesta xifra correspon a la matina¬ 
da del passat 27 de maig d'enguany. 
Cal destacar que hi ha molts llocs de 
la ciutat on pernocten persones i no 
es pot accedir, com ara parcs, jardins 
o zones verdes situades a la munta¬ 
nya de Montjuïc o Collserola, per ci¬ 
tar alguns exemples. Sants-Montjuïc, 
després de Ciutat Vella i l'Eixample és 
el districte amb major concentració 
de persones dormint al ras. 

És important assenyalar, que en 
anteriors recomptes fets per les en¬ 
titats agrupades a la XAPSLL (Xarxa 
d'Atenció a Persones Sense Llar) de 
Barcelona, el nombre de persones al 
carrer va augmentar en un 27% del 
2007 al 2011, quan eren 870 les per¬ 
sones que dormien al carrer, i 1.451 
les que ho feien a equipaments i 
centres públics i concertats de la ciu¬ 
tat. A aquestes xifres, caldria sumar 
també les 600 persones que es cal¬ 
cula que a la ciutat viuen en assen¬ 
taments irregulars. 

Actualment i segons els darrers 
estudis, existeix un augment pro¬ 
gressiu dels recursos i de la deman¬ 
da, així com certa diversificació i 
increment del pes de modalitats 
habitacionals amb funció preventi¬ 


va per part de les entitats que inter¬ 
venen en aquest àmbit i que donen 
resposta a una part del problema. 

Tot i les dades quantitatives ante¬ 
riorment exposades, cal saber més 
de les persones que estan al carrer. 
No només de quin número parlem, 
sinó qui són i quines són les seves 
necessitats. Cal posar en comú i 
compartir el testimoni de les perso¬ 
nes afectades, així com dels tècnics 
que acompanyen processos, explicar 
que ningú està al carrer perquè vol 
i que no són les persones les que no 
s'adapten a les propostes, sinó els re¬ 
cursos socials els que no s'ajusten a 
les necessitat. 

Barcelona està iniciant un canvi 
en el model d'intervenció. Els Cen¬ 
tres de Primera Acollida (CPA), po¬ 
pularment coneguts com albergs, 
compleixen la seva funció amb una 
part de les persones usuàries, però 
són una barrera per moltes altres i el 
sistema d'escala de transició o pro¬ 
cés no funciona com a escala. La re¬ 
alitat obliga a trencar amb la lògica 
de la promoció. En aquest sentit, la 
participació és bàsica per la implica¬ 
ció en el propi procés de la persona 
i pel manteniment o recuperació de 
l'autonomia. 

El principal problema a abordar 
és l'habitatge. El model assistenci- 
al s'ha superat en part, però encara 
hem de passar de l'actual i domi¬ 
nant model reparador al model par¬ 
ticipatiu, on la persona actua com 


l'autèntic protagonista que és, del 
seu procés. Hem començat a sentir 
parlat del model Housing fïrst (Pri¬ 
mer la llar). No es tracta d'un pro¬ 
grama aïllat en un model d'escala 
de transició, sinó d'un programa que 
pretén posar el sostre en primer lloc, 
per tal d'aconseguir un espai que si¬ 
gui realment una llar, la seva llar, de 
qualitat i digna, sense temporalitat 
i amb un suport de temps indefinit, 
trencant la imatge que les persones 
ateses al carrer o acollides en centre 
tenen de sí mateixes. 

Per acabar, una paradoxa. El pas¬ 
sat 2010, la XAPSLL va presentar i 
impulsar una ambiciosa campanya 
de sensibilització sota el lema “Ima¬ 
gina un 2015 sense ningú dormint 
al carrer''. Amb la crisi econòmica 
com a teló de fons, l'eslògan es va 
quedar en paraules com les dades 
exposades a l'inici d'aquest text van 
demostrar. Som al 2015 i els princi¬ 
pals reptes com a ciutat passen per 
la consolidació d'un parc d'habitat¬ 
ge social, un sistema de garantia 
de rendes, la revisió de les actuals i 
discriminatòries polítiques migra¬ 
tòries, l'anàlisi de la realitat metro¬ 
politana i una major relació del sis¬ 
tema sanitari i de salut mental que 
possibiliti la coordinació i prevenció 
d'aquelles situacions que generen 
exclusió social, amb les convivim en 
el dia a dia a les nostres unitats hos¬ 
pitalàries i en els diferents barris de 
la nostra ciutat. 


Lucia Navarro / Neus Escofet 


Aliança contra la Po- 
W bresa Energètica (APE) 
■ va neixer per pressio- 
nar i denunciar les ad¬ 
ministracions públiques pel seu 
immobilisme davant la usura de 
les empreses subministradores 
d'energia i aigua. Per poder arribar 
a totes les persones que pateixen 
talls de subministraments, al ju¬ 
liol de 2014 l'Aliança va posar en 
marxa el Grup d'Assessorament 
Col·lectiu a Barcelona, que es reu¬ 
neix quinzenalment al local de la 
Federació d'Associació de Veïns de 
Barcelona (FAVB). 

Moltes persones afectades 
s'apropen al grup angoixades 
quan reben els avisos de tall. 
D'altres, s'avergonyeixen per 
no poder fer front a les factures. 
D'altres, comparteixen amb el col- 
lectiu que pateixen assetjament 
telefònic per pressionar-les per a 
què paguin el deute. 

Segons a constatat l'APIC, són 
moltes les persones que estan en 
la mateixa situació. Una situació 
que afecta al conjunt de les clas¬ 
ses popular des de l'eclosió de la 
crisi. Des de l'API defensen que 
“no som nosaltres qui hem de sen¬ 
tir vergonya, sinó les companyi¬ 
es subministradores que es van 
enriquint a costa nostra. Estem 
en un punt on moltíssimes llars 
han vist com les rendes familiars 
han caigut en picat, a causa d'un 
treball precari o per trobar-se a 
l'atur, o bé perquè reben unes 
prestacions de misèria, que amb 
prou feines donen per poder men¬ 
jar, com per plantejar-se pagar el 
rebut de la llum, l'aigua o el gas''. 
Cal afegir que, quan parlem de po¬ 
bresa energètica, també parlem 
de salut, sobretot ara que s'acosta 


l'hivern i es produeixen accidents, 
com incendis causats pel mal ús 
de la calefacció en llars on es pa¬ 
teix d'extrema pobresa. 

Tots tenim dret a un habitatge 
digne. No podem parlar d'habitat¬ 
ge digne si no tenim accés als sub¬ 
ministraments bàsics. No podem 
permetre casos com el de Youssef, 
del barri del Gornal de l'Hospita- 
let. Portava un any sense submi¬ 
nistraments, vivint amb la pare¬ 
lla i els 4 fills, un dels quals de 7 
mesos d'edat. Gràcies a la pressió 
ciutadana, es va aconseguir do¬ 
nar d'alta els subministraments 
i està en procés d'aconseguir un 
habitatge social. 0 el cas de l'Es- 
ther del Vendrell, que viu en un 
habitatge on està empadronada 
des del 2013. Hi ha viscut 2 anys 
sense aigua. Considerem que és 
indignant que se li pugui negar 
el dret a l'aigua a una persona, 
quan aquesta és un bé de primera 
necessitat. 

Aquest casos són 2 exemples 
dels que l'APIC coneix i atén diàri¬ 
ament. I el pitjor de ben segur són 
aquells que no ens arriben, per¬ 
què estan fora del sistema, erquè 
els protagonitzen persones que 
no saben ni els drets que tenen, 
que desconeixen que al Serveis 
Socials els poden informar. 

Són moltes, moltíssimes, les 
persones que viuen en habitatges 
i tenen greus problemes per acce¬ 
dir als subministraments, princi¬ 
palment per no tenir un contracte 
de lloguer, i en la majoria de casos, 
per no estar-hi empadronades. 

Per tot això, les reivindicación 
de l'API són les següents: accés 
universal als serveis bàsics, atu¬ 
rada immediata dels talls indis¬ 
criminats de subministraments 
i que els costos d'aquests serveis 
bàsics siguin assumits per les prò¬ 
pies companyies. 



Barraques al Camí de la Cadena al barri de La Bordeta Sergi Rugrand 
























núm. 198 I Novembre de 2015 


Barri Creatiu I 9 


RACÓ HISTÒRIC 

Una oportunitat a Can Bruixa 



Agus Giralt 


A quest mes estava prepa¬ 
rant un article en que, 
entre d'altres coses, par¬ 
lava sobre: destrucció 
del patrimoni, especulació, corrup¬ 
ció i gentrificació. Uns conceptes 
que per desgracia han anat molt so¬ 
vint de la ma i que han sigut massa 
habituals en la història i en la vida 
quotidiana santsenca. Però amb 
l'article encara a mig fer una noti¬ 
cia em va sorprendre positivament, 
el Districte de Sants-Montjuïc re¬ 
cuperarà la masia de Can Bruixa. 
Vaig decidir que ja que des d'aquest 
espai he criticat moltes vegades les 
polítiques que han menystingut o 
han permès la destrucció del patri¬ 
moni, ara és de justícia reconèixer 


una decisió que permetrà en un fu¬ 
tur mantenir referents físics per a la 
memòria històrica del barri. 

Ara fa uns mesos, enmig dels en¬ 
derrocs dels blocs afectats de Can 
Batlló, patíem pel possible ater¬ 
rament de Can Bruixa, la darrera 
masia de la Bordeta, un edifici que 
havia desaparegut dels plànol del 
cadastre, on només es podia llegir 
“Suelo sin edificar''. Les peticions 
dels veïns i la admirable persistèn¬ 
cia de la Plataforma de Can Batlló 
van servir per tal que l'anterior 
equip de govern aturés l'enderroc, 
un fet que semblava imminent. 

Just en aquell moment unes 
quantes persones afortunades và¬ 
rem poder entrar entrar dins de Can 
Bruixa. Amagada dels ulls del veïnat 
pel complex industrial de Can Batlló 
s'havia conservat en força bon es¬ 


tat. Una masia que és una autèntica 
supervivent del patrimoni santsenc, 
una resilient que va seguir creixent 
i donant els seus fruits en una es¬ 
querda del sants industrial. 

Un edifici abandonat on feia 
molts anys que la vida havia que¬ 
dat congelada. Tot havia quedat tal 
com els darrers habitants ho havi¬ 
en deixat: mobiliari, llibres, factu¬ 
res de compra i venta de productes 
i fins i tot arreus per treballar la ter¬ 
ra i per fer servir amb el bestiar. Bé, 
no soc precís del tot, ja que malau¬ 
radament algunes persones van 
entrar en aquest espai abans que 
nosaltres buscant coure i d'altres 
elements metàl·lics, l'or d'aquests 
temps de crisis, i elements tan re¬ 
presentatius com una cuina eco¬ 
nòmica van ser fets malbé. Però bé, 
tot i tenir alguna paret foradada, 


com si d'arrugues es tractés, Can 
Bruixa encara mantenia gran part 
de l'esplendor que de segur va tin¬ 
dré en d'altres èpoques. 

Segur que la recuperació trigarà 
en arribar ja que cal esperar la mo¬ 
dificació del PGM, i aquests temes 
burocràtics sempre van per llarg, 


però de moment la noticia de que 
Can Bruixa segueix en peu ja és 
positiva per tots els que estimem 
el patrimoni. Tan de bo en un futur 
aquesta masia que va ser un rebost 
per la ciutat esdevingui un nou es¬ 
pai pels projectes que els veïns es¬ 
tan conreant a La Bordeta. 


Montf exzy: un bax on 
no es dóna gat pex llebze 



TASQUES CENTENÀRIES 


Jordi Peralta 


E ls efectes dels canvis eco¬ 
nòmics i socials que ha ex¬ 
perimentat la ciutat des de 
la dècada dels noranta no 
han passat desapercebuts per les 
tasques del barri. Al Cafè Bar Mont- 
ferry, situat a la cantonada confor¬ 
mada pels carrers de l'Espanya In¬ 
dustrial i del Masnou, trobem un 
bon testimoni d'aquests estralls: la 
Grasolet Fontdevila, que hi treba¬ 
lla des dels anys vuitanta colze a 
colze amb el seu marit. «Nosaltres 
vivíem dels treballadors. Però les 
fàbriques i els petits tallers de la 
zona han desaparegut, i ara la gent 
i l'entorn són molt diferents», ex¬ 
plica tot recordant temps millors. 
I seguidament explica com aquest 
model s'ha anat desvirtuant durant 
els darrers lustres, a mesura que 
proliferaven les franquícies, que 
els clients de la tercera edat més 
fidels anaven traspassant i que les 
exigències del món laboral impedi¬ 
en que moltes veïnes fessin vida al 
barri. «Al meu parer, això dels bars 
de barri s'ha acabat. Ja no estem de 
moda», comenta amb resignació. 


No és qüestió, però, d'arronsar-se 
d'espatlles i claudicar. En aquest 
sentit, la Grasolet no dubta ni un 
segon a lloar tot el que representa 
aquest establiment i a enumerar 
els atributs que fan del Montferry 
un indret atractiu per al veïnat. «A 
diferència d'altres bars portats per 
gent jove, oferim una imatge de 
seriositat. I això ens dóna un presti¬ 
gi», diu mentre recorda que s'afer¬ 
ren a l'horari dictat per la jornada 
laboral clàssica dels treballadors: 
de dos quarts de vuit del matí a nou 
del vespre, en contrast amb els ho¬ 
raris nocturns predominants. Des¬ 


taca també l'empremta catalanista 
del bar reflectida en l'estelada, el 
mapa dels Països Catalans, la bu¬ 
fanda de l'USAP i els retalls del di¬ 
ari AVUI que decoren les seves pa¬ 
rets. «Hi ha gent a qui no li fa el pes, 
però sí: tenim una clara orientació 
política», explica sense embuts re¬ 
cordant que han estat l'única tasca 
del barri que ha mantingut sempre 
la mateixa línia. «No enganyem 
ningú; som ben honestos». I, per 
acabar, afegeix un altre argument 
de pes per visitar el bar: les anxoves 
i la truita de patates, probablement 
les millors de tot Hostafrancs. 


RELAT 


Oxiol Baxxas 


E n Randi viu al carrer. Acos¬ 
tuma a anar amunt i avall 
amb un parell de gossos 
de raça —no sé quina—. Li 
agrada posar-se a la porta d'alguns 
comerços del barri. Sobretot d'ali¬ 
mentació. S'asseu a terra i passa 
l'estona. Com que el tinc vist, un dia 
m'hi acosto i li ofereixo un cafè. 

- Què vols? - em diu visiblement 
molest. -Fa tres dies que ningú 
m'ha dirigit la paraula. 

- Estic fent un treball per a la uni¬ 
versitat -menteixo. 

- Doncs vinga aquest cafè amb 
llet! -li canvia l'expressió. 

Comencem a xerrar sobre la vida 
al carrer. M'explica que, segons la 
seva opinió, el món està ple d'in¬ 
comprensió i que això es deu a que 
ningú no té temps per entendre els 
altres. 

- Has de valdré la pena. En els 
llocs on m'estic, hi ha poca gent que 
m'hi reconegui. Jo no els demano 
res, però de vegades em porten al¬ 
guna cosa d'allà i d'allà -assenyala 
un forn i una granja-, sobretot a 
l'hora de tancar, un croissant o un 
entrepà. Estic net. 

Ai, la higiene, penso. I la policia, 
em pregunto, tampoc l'hi reconeix 
en els llocs on s'està? Com si em 
sentís el pensament, continua el 
seu relat. 


- Quan vivia a Granollers, els 
municipals anaven fent rondes 
i sabien on érem. No em movia 
massa, però sempre els molestava 
allà on era. Havia tingut proble¬ 
mes amb ells, per voltar pel centre. 
No volien que ens donessin res. Ni 
menjar! Al final em vaig cansar. 
Vaig fer parir els gossos -n'acarona 
un- i vaig vendre els cadells. Això 
em va pagar el tren per venir aquí i 
anar tirant un temps. Aquí a la poli 
només els molesto als voltants de 
l'estació. Voldria ser invisible a la 
nit. 

- És a l'estació on dorms? -li 
pregunto. 

- Bastant sovint. Hi ha sortides 
d'aire calent, però a la poli no li mo¬ 
la que hi siguem perquè hi ha els 
hotels amb turistes amb pasta. 

Continuem parlant. Em diu que 
viure al carrer és un estat de tran¬ 
sició. No pretén viure al carrer per 
a tot la vida. Em parla de crisi i de 
la seva llicenciatura en Història a 
la universitat de Bucarest. 

- La situació està fotuda, però 
sortiré del carrer -em pica l'ullet. 



ira d’escudella 

CUINA CATALANA ☆ WWW.TDK 

C/PREMIÀ, 20 SANTS - BCN ☆ 93 



\ NO MENGIS QUALSEVOL COSA 


esmorzars 
menú al migdia 
braves i tastets 
entrepans 
taules i amanides 
carta de nit 




fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com f 

93 667 1 9 22 c/Riego, 43. 08014 Ben. 


Tens un negoci 
o ets una associació de Sants? 


Anuncia’t 
a La Burxa! 




Consulta les tarifes 
a laburxa.cat o escriu-nos a 
laburxa@gmail.com 

HUMOR 


DOCUMENTAL 



LLIBRE 

Barcelona. 

Los vaeabundos 
de la cnatazza 


Irene Jaume Gambin 


V escriptor Jorge Carrión 
W i el dibuixant i director 
d'art Sagar Forniés ens 
ofereixen una de les 
històries que per molta gent haurà 
passat desapercebuda en aquesta 
gran ciutat: la història de la ferralla, 
quin circuit duu a terme, qui se'n 
beneficia i qui en pot viure de ma¬ 
nera precària. 

Si bé Sant Martí ha estat un dels 
districtes més oblidats a Barcelona 
(segurament pel seu caràcter in¬ 
dustrial i obrer), la realitat és que 
fa vint anys que acapara les majors 
intervencions urbanes de la ciu¬ 
tat: perllongació de la Diagonal, 
façana marítima, Diagonal Mar, 
el Fòrum de les Cultures... I el 22@. 
Precisament molt a prop d'aquest 
darrer espai s'hi trobava la nau del 
carrer Puigcerdà, okupada entre el 
2012 i el 2013. Allà hi van arribar a 
viure unes 300 persones que des¬ 
prés van ser desallotjades per or¬ 
dre de l'Ajuntament de Barcelona, 
governat llavors per Xavier Trias. 
Precisament a aquestes persones 
han donat veu Carrión i Sagar, 
creant un relat periodístic genial 
i combinat amb uns dibuixos molt 
descriptius (molts d'ells foscos, 
com reclama el relat) dels espais 
trepitjats pels autors. Aquest co¬ 
neixement del terreny fa que pu¬ 
guin oferir una descripció realista i 
sincera de les vides dels recollidors 
de ferralla. 

Mentre algunes empreses s'en¬ 


riqueixen i es beneficien de la 
compra i venda de ferralla, el cert 
és que qui la recull n'acaba veient 
molts pocs, de diners. Molts d'ells 
sense drets, al no tenir papers, amb 
famílies a milers de quilòmetres 
(la majoria d'Àfrica, però també de 
Romania) i sense saber quan pati¬ 
ran un altre desallotjament. Vida 
precària, però també amb un bri 
d'esperança: com la idea finalment 
cristal·litzada de crear una coope¬ 
rativa de recollida de ferralla - que 
actualment reb el nom d'Alencoop 
- i que al relat surt com una idea de 
futur. 

El còmic també inclou, com a epí¬ 
leg, una entrevista amb Joe Sacco, 
referent de la novel·la gràfica so¬ 
bre desigualtats i conflictes bèl·lics 
com a la franja de Gaza o els EUA 
més precaris dels darrers anys. 




A tu què et sembla? 


Gemma Pazeza 


tu què et sem- 
* bla?'' és una his- 

^^B^B tòria de perseve- 
^B ^B rància i de lluita; 
la història d'Ester Quintana, —que 
va perdre l'ull a causa d'un impacte 
de pilota de goma disparada pels 
Mossos d'Esquadra durant la ma¬ 
nifestació de la vaga general del 14 
de novembre de 2012—, i d'un gran 
nombre de persones i col·lectius 
que han estat durant tres anys al 
seu costat. Un recorregut que va des 
de la commoció inicial, a la ràbia, 
l'organització, la solidaritat, la lluita 
i la victòria. 

Aquesta és la història, doncs, 
d'una llarga lluita als jutjats, al 
carrer, a les xarxes socials i als mit¬ 
jans de comunicació per demos¬ 
trar la veritat davant la continua 
negació dels Mossos d'Esquadra 
i del departament d'Interior de 
que la terrible ferida —“una feri¬ 
da de guerra'', segons la doctora 
que la va atendre— fos produïda 
per una bala de goma, fet que ara 
ja han reconegut davant de l'allau 
d'evidències i de la lluita perquè 
l'agressió no caigui en la impuni¬ 
tat i en l'oblit. 


En el documental trobem el re¬ 
corregut de la campanya “Ojo con 
tu ojo'' i de Stop Bales de Goma i fa, 
també, un emotiu record a la lluita 
de la família de Inigo Cabacas que 
va morir al País Basc a causa d'una 
pilota de goma disparada per la 
Ertzaintza. 

En paral·lel a aquesta història 
de lluites, trobem la història de les 
victòries: la prohibició de les bales 
de goma pel Parlament, el novem¬ 
bre de 2013; la dimissió de l'alesho¬ 
res director general dels Mossos 
d'Esquadra, Manel Prat, el maig 
de 2014; el recent reconeixement 
oficial de que va ser una pilota de 
goma el que va fer perdre l'ull a 
l'Ester Quintana i l'acord d'una in¬ 
demnització, en un procés de res¬ 
ponsabilitats penals que encara 
està obert. 

El documental, —realitzat per 
ex-alumnes de l'Escola de Mit¬ 
jans Audiovisuals de Barcelona 
(EMAV), amb aportacions solidà¬ 
ries i voluntàries—, es va estrenar 
als Cinemes Girona de Barcelona 
el 3 de setembre i ha començat 
un recorregut per diferents locals 
i centres socials. Estigueu atents 
perquè, a més d'un acurat i ben do¬ 
cumentat testimoni d'un cas més 
de brutalitat policial, aquest docu¬ 



mental és una viva mostra de for¬ 
ça i de dignitat que no ens podem 
perdre. 


Guió i direcció: Pau Poch 
Producció i edició: Teresa 
Manubens. Amb el treball i les apor¬ 
tacions d'un gran nombre de perso¬ 
nes solidàries. 


TEATRE 

"CAIXES" de Maxc Axtigau 


Lancelot 


L a Sala Flyhard inaugura 
aquesta nova temporada 
amb aquesta obra de Mar 
Artigau, jove dramaturg ca¬ 
talà amb una obra centrada en la 
poesia i dramatúrgia. 

Pau i Maria han d'abandonar el 
pis en què viuen perquè la propie¬ 
tària els fa mobbing immobiliari. 
En el nou pis es troben amb una 
altra parella Paula i Mario. A par¬ 
tir d'aquesta premissa es produ¬ 
eix una simbiosi entre els quatre 
personatges que ens porta a una 
interessant trama en la què l'es¬ 
pectador es troba immers des que 
es produeix aquesta trobada que al 
mateix temps que diverteix també 
inquieta. 

Una bona escenografia amb unes 
caixes que el principal personatge 
va movent per crear els escenaris 


dels seus records ajuda a mantenir 
el clima de l'obra. 

Ruben de Eguia a qui recordem 
per la seva excel·lent interpreta¬ 
ció a “El principi d'Arquímedes" 
aconsegueix donar vida i fer cre¬ 
ïble el seu personatge. Al seu cos¬ 
tat, Meritxell Calvo, Santi Ricard 
i Aina Calpe completen un sòlid 
repartiment. 

De moment “Caixes" ha iniciat 
ja la seva segona prorroga. Com és 
habitual el públic respon a les pro¬ 
postes de la Flyhard. 





CAIXES 

PE MARCARH&AU 
AMB 

AlHAGALPï 
MÉftíTXELL CALVO 
RUBEN DE EGUA 
5ANT1 FtHTAEf 


MÚWTSÉ RfOOfií^JÉl 



- carrer Vallespir, 23 - Sants - 


Sala d’actes 

Cooperativa 
de consum ecològic 

Locals per col·lectius 
assemblearis i autogestionats 

Sala d’assemblees 
Ascensor adaptat 
Aparcament 


FES-TE SÒCIA 



OBERT 


Violant d’Hongria 71, 
Sants 

espaiobert.org 

Horari: 

De dilluns a divendres 
de 18 a 22h 


ESTAMPAGIÓ SERIGRÀFICA 


seriClC 

tèxtil i paper 


Tintes Ecològiques 


Serigrafia art-e-sana 


> TiradeS PETITES 0 grans) 







Si vols estar al corrent 


de tot el que passa a Sants 


Segueix La Burxa! 


© O 


@laburxa facebook.com/laburxa 

Agenda 1 11 


25N contra 

la violència masclista 


Ana Burgos 


N omés aquest estiu han 
estat assassinades 37 
dones i 8 nenes i nens 
per part de les seves 
parelles o exparelles homes, pares 
o parelles de les mares. Durant tot 
l'any s'han perpetrat 70 feminici- 
dis. Des de 1995, hi ha hagut 1.378 as¬ 
sassinats de dones reconeguts per 
les lleis espanyola i catalana com 
a crims emmarcables en això que 
anomenen “violència de gènere'', 
la violència que pateixen les dones 
només pel fet de ser-ho, duta a ter¬ 
me per les parelles o ex-parelles. 
Però pel fet de ser dones (i altres 
subjectivitats que no encaixen en 
aquesta categoria, ni en el binaris- 
me home-dona) rebem violència 
per més bandes, per totes bandes i 
per part d'una gran quantitat d'ho¬ 
mes i estructures: al carrer, a l'esco¬ 
la, a la feina, als mitjans de comuni¬ 
cació, a la política institucional, als 
moviments socials, etc. 

És per això que cada any cobra 
més força la i la commemoració 
de la lluita feminista al voltant del 
25N, Dia Internacional contra les 
violències masclistes, fins a arribar 
a tot un mes ple de convocatòries: a 
un novembre feminista. 

Per no perdre'ns, fem un recull 
de les cites més destacades, tant a 
l'estat Espanyol com a Catalunya i 
Barcelona: 

Marxa Estatal Contra 
les Violències Masclistes 

Tindrà lloc el proper 7 de novem¬ 
bre a les i2h a Madrid. La manifes¬ 
tació, organitzada per diverses or¬ 
ganitzacions feministes de l'Estat 


espanyol, arrencarà des Ministeri 
de Sanitat. Enguany es fa aques¬ 
ta primera marxa per ocupar els 
carrer de la capital de l'estat i exi¬ 
gir a l'Estat espanyol una políti¬ 
ca contundent i clara en educació, 
prevenció i atenció a totes les vi¬ 
olències masclistes, segons relata 
la web que convoca a les barcelo¬ 
nines (https://novembrefeminis- 
ta.wordpress.com/), on es pot con¬ 
sultar la informació per anar cap a 
Madrid a més d'altres materials. 

També es pot consultar el comp¬ 
te de Twitter @Marcha7Nmadrid, 
l'etiqueta temàtica #7MYoVoy i 
la web http://marcha7nmadrid. 
org/ de la convocatòria estatal, en 
la qual figuren totes les adhesi¬ 
ons de centenars d'organitzacions 
i col·lectivitats feministes locals i 
internacionals, altres informaci¬ 
ons pràctiques per a la mobilitza¬ 
ció, així com el manifest, el qual 
contempla un seguit de exigències 
a organismes governamentals res¬ 
ponsables de prevenir i actuar da¬ 
vant el terrorisme masclista. 

Dins d'aquesta mobilització 
massiva amb un treball de difusió 
important i un suport generalitzat 
per grups de dones i feministes de 
tota mena, destaquem el bloc de 
feminismes autònoms no mixte de 
dones, lesbianes i trans que convo¬ 
ca sota el títol “Front a les violènci¬ 
es masclistes, autodefensa transfe- 
minista''. Aquest bloc es diferencia 
d'altres propostes institucionals 
posant l'èmfasi en el treball col·lec¬ 
tiu i de base, des dels moviments 
socials i la autogestió i l'autode¬ 
fensa com a principis fonamentals 
d'organització contra les violèn¬ 
cies masclistes. La proposta per a 
la manifestació és vestir de negre 


i portar algun element de color 
groc. Així mateix, com figura a l'es¬ 
deveniment de Facebook, criden a 
no oblidar-se la caputxa, el passa¬ 
muntanyes ni el mocador. 

Per acabar, el 5 de novembre a 
les i2h a Ca La Dona (Carrer Ripoll, 
25 de Barcelona) es celebrarà una 
roda de premsa per presentar les 
propostes i convocatòries de mobi¬ 
lització des de Barcelona. 

Les convocatòries autònomes 

En el moment del tancament de 
La Burxa encara hi ha moltes con¬ 
vocatòries no publicades, així que 
si vols buscar més informació 
pròximament sobre els esdeveni¬ 
ments al teu barri, especialment 
dels moviments socials, et reco¬ 
manem buscar a espais/projec¬ 
tes com ara La Trama Feminista 
i La Fondona de Sants; l'Assem¬ 
blea de Dones Feministes de Grà¬ 
cia; Degenerades i La Clandestina 
(Eixample); L'Electrodomèstica i 
l'Ateneu La Base (Poble Sec), així 
com a Feministes Indignades, Va¬ 
ga de totes i Ca la Dona. 



MÉS CONVOCATÒRIES 
FEMINISTES: 

I Jornades d’Investigadorxs 
Feministes de la U.C.M.: 
Redefinit l’acadèmia 

On: Madrid, Facultat de 
Ciències de la Informació, Univ. 
Complutense de Madrid 
Ouan: 12 i 13N 
Organitza: Colectivo de 
Investigadorxs Feministas 
de la UCM 

n oviem b re-fe m i n ista. co m 

Concurs per l’eradicació 
de la violència masclista 

On: Barcelona, Vestíbul de Rambla 

Santa Mònica, 10 

Ouan: 2N: fi termini; 3-20N: 

exposició d'obres 

Organitza: Plataforma Unitària 

contra les violències de gènere 

www.violenciadegenere.org 

Exposició Mostra d’Art de 
Dones “Contramemòria: 
oblidem l’oblit!” 

On: Ca la Dona (Ripoll, 25) 

Ouan: fins al 12N, de i6h a 2oh 
Organitza: FemArt, Mostra d'Art de 
Dones 

femartmostra.blogspot.com.es 

Documental “Comença en tu” 
(de Marta Vergonyós Cabratosa) 
+ debat sobre violència 

Ouan: 3N, 20.3oh 

On: Cinemes Girona (C/ Girona, 

175) 

Organitza: La Bonne, Tamaia 
viure sense violència i Mostra 
Internacional de Films de Dones 
www.mostrafilmsdones.cat 

XI Fòrum contra les violències 
de gènere 

On: Barcelona, Espai Francesca 

Bonnemaison 

Ouan: 12,13 i 14N 

Organitza: Plataforma Unitària 

contra les violències de gènere 

www.violenciadegenere.org 


14è Seminari Ciutats 
i persones: Gènere i diversitat 
funcional, una violència 
invisible 

On: Barcelona, Sala d'actes del 
Centre Cívic La Sedeta, C/ Sicília 
321 

Ouan: 13N, gh a 14)1 
Organitza: Institut de Ciències 
Polítiques i Socials. Grup de 
Recerca Ciutats i Persones 
www.icps.cat 

Cinema sobre violència de 
gènere per a joves: La Mostra 
convoca les escoles 

Ouan: 14 i 25N, io.3oh 
On: Diferents escoles 
Organitza: Mostra Internacional 
de Films de Dones 
www.mostrafilmsdones.cat 

Manifestació contra les 
violències masclistes 

On: Barcelona, de Canaletes a 
plaça Sant Jaume 
Ouan: 25N, ígh 
Organitza: Xarxa de Dones 
feministes contra la violència 
www.caladona.org 

XI Jornades sobre interrelació 
i violència de gènere i VIH: 
Impressionades 

On: Equipaments del Dept. de 
Benestar Social i Família, C/ 
Calàbria 147 
Ouan: 14D, gh a i8h 
Organitza: Creación Positiva 
creacionpositiva.org 


AGENDA 

Novembre 2015 

AGENDA MENSUAL FIXA 


Dimarts 10 a les 18.30 h 

Taller d’introducció a la serigrafia. 
Sala 6 

Cal inscripció prèvia a 
tallers.artscb@gmail.com 
Can Batlló (C/ Constitució 19) 

Dijous 12 a les 18 h 

Taller de customització de roba 
Salas 

Can Batlló (C/ Constitució 19) 

Divendres 13 a les 19 h 
Documental i xerrada: “A tu què et 
sembla? Sobre el cas de l'Ester Quin¬ 
tana . A l’auditori 
19 h Presentació llibre. 

"Isanta deu anys després” a la bibli¬ 
oteca 

Can Batlló (C/ Constitució 19) 

Dijous 12 a les 21.30I1. 

Lola i Dolo (cançó i humor) 

Bo d’ajut: s€ 

Koitton Club (Rossend Arús, 9) 

Divendres 13 de novembre a les 
23.30IL. 

Afrokoitton amb Dr. Batonga (música 
africana) 

Entrada lliure 

Koitton Club (Rossend Arús, 9) 

Dissabte 14 a les 12b. 

3 anys de Koitton!! (vermut musical, 
dinar popular i concerts) 

Carrer Rossend Arús 


Dissabte 14 a les 17 h 

Presentació del projecte d’intercan¬ 
vi estudiantil autogestionat “Inter- 
landaje” Planta i a 
12 h Presentació llibre “Pànico Bidi- 
reccional”, de Marga Parra Jiménez 
A la biblioteca 

12 h Jornades de cultura brasilera. 

IV Aniversari Batalà Barcelona. 

A l’auditori 

Can Batlló (C/ Constitució 19 

Dimarts 17 a les 18.30 h 

Taller d’introducció a la serigrafia. 
Cal inscripció prèvia a 
tallers.artscb@gmail.com 
Can Batlló (C/ Constitució 19 

Divendres 20 a les 23.30IL 

El Sonido de Veldà amb Dj Malti I 
Negra Puloy (salsa brava, cumbia i 
boogaloo) 

Bo d’ajut: 2€ 

Koitton Club (Rossend Arús, 9) 

Disssabte 21 a les 11 h 

Club de lectura: Les veus del Pana- 
mo. A la biblioteca 
21 h Cía la Volàtil presenta: Una vez 
mas Bloc 9 

Can Batlló (C/ Constitució 19 


Dissabte 21 ales 19b. 

Festa Bolson (presentación del 
videoclip, audició del disc “Camí 
enlloc) 

Entrada lliure 

Koitton Club (Rossend Arús, 9) 

Dissabte 21 ales23b. 

Festa Bolson : Bolson Djs (har- 
dcore, punk, indie) 

Entrada lliure 

Koitton Club (Rossend Arús, 9) 

Diumenge 22 a les 12.30b 

VERMUT MUSICAL amb l'Orques¬ 
tra del Barri (corda eclèctica) 
Guixeta inversa 
Koitton Club (Rossend Arús, 9) 

Divendres 27 a les 19 h 

Presentació del llibre de fotos 

d’en Vicenç Artolà i l’Ibai 

Espai de Trobada 

10-16 h Tallers sobre Economia 

Solidaria 

Centre Autogestionari de Solidari¬ 
tat entre l’Àrea Llatina 
Bloc 11 

Can Batlló (C/ Constitució 19 

Dissabte 28 a les 19.30 h 

Espectacle d’acrobàcia amb la 
companyia Tàndem Flop (Itàlia) 

Al bloc 9. 

10 h Xerrada: Interrelaciona ani¬ 
mals, els altres i els humans 
A l’auditori. 

Can Batlló (C/ Constitució 19 


ASSAIG CORAL CORCÓ D'ALPS 
Dijous a les 2ih 

Espai Obert (C/ Violant d’Hongria 71) 

TALLER D’AUTO-DEFENSA 
Dilluns a les 2oh 

Espai Obert (C/ Violant d’Hongria 71) 

REUNIÓ COL·LECTIU ETCÈTERA 

Dimecres a les ígh 

Espai Obert (C/ Violant d'Hongria 71) 

TALLER OBERT DE 
MOBILITAT 

Dimecres i dijous de 17 a 2oh 

Divendres de 11 a i3h 

Can Batlló (C/ Constitució 19) 

FUSTERIA COL·LECTIVA 

Taller obert: dilluns ioh-i3h + i 6 h-igh 

Taller comunitari: dimarts ioh-i3h + 

íóh-igh. 

Can Batlló (C/ Constitució 19) 

TALLER COL·LECTIU D’INFRAESTRUC- 
TURES 

Dimecres ioh-i3h i dissabtes ioh-i4h 
Can Batlló (C/ Constitució 19) 

ROCÒDROM 

Tancat per obres de remodelació i 
millores. 

Can Batlló (C/ Constitució 19) 


ESPAI 

D’ENTRENAMENT 

Tancat per obres de remodelació i 

millores. 

Can Batlló (C/ Constitució 19) 

HORTS I JARDINS COMUNITARIS 
Dimarts i divendres ioh-i3h, i dijous 
i7h fins el capvespre. 

Can Batlló (C/ Constitució 19) 

LA NAU ESPAI FAMILIAR 

Tancat per obres de remodelació i 

millores. 

Can Batlló (C/ Constitució 19) 

TROBADA SETMANAL 
MALABARISTES INEXTREMIS 
Dimecres i8h-2oh45 
Can Batlló (C/ Constitució 19) 

LA CISTELLA VERDA 

Cada dijous i8h-2ih 

Can Batlló (C/ Constitució 19) 

ESPAI ARTS 

Taller de dibuix i pintura 
Dimecres ioh-ii:3oH 
Can Batlló (C/ Constitució 19) 

David Vàzquez 

Educador social del barri, treballa en un centre 
d’acollida i és membre de la Xarxa d’Atenció 
a Persones Sense Llar (XAPSLL) 


Participa a la Xarxa d’atenció a persones sense llar de 
Barcelona (XAPSLL) que es va fundar ara farà uns ío anys 
i que agrupa 32 entitats de tota mena que treballen 
atenent a persones sense sostre. Ens explica que a 
Barcelona, a diferència d’altres pobles o ciutats més 
petites, hi ha persones vivint al carrer perquè hi habita 
l’anonimat. 


Mexcè Esteban, Sants 


Com definiries el terme de 
sensellarisme? 

El terme sensellarisme s'utilitza 
des del 1996 i és el més semblant al 
homeless; no hi havia una traduc¬ 
ció pertinent i sovint la desinfor- 
mació porta a utilitzar termes com 
l'indigent, el vagabund, el pobre... 
Calia trobar un terme que enten¬ 
gués que les persones sense llar, 
abans que res, són persones; per¬ 
sones amb sentiments que tenen o 
han tingut il·lusions i projectes de 
vida, que tenen reptes i pors; que 
saben què volen i què no volen; 
persones amb drets, que no tenen 
cobert el dret bàsic de l'habitatge. 

Una persona que està al carrer, no 
ho està perquè vol; qualsevol de no¬ 
saltres, quan som petits i ens pre¬ 
gunten què volem ser de grans, nin¬ 
gú diu que vol ser un sense sostre; 
per això cal trencar molt el mite de 
que «estan al carrer perquè volen. 

Ouines poden ser les causes que 
portin una vida al carrer? 

És un tema progressiu i multifacto- 
rial; és una persona que ha perdut 
les quatre potes que ens mante¬ 
nen vius: la salut, la feina, la famí¬ 
lia i la xarxa social i comunitària. 
Quan una persona acaba al carrer 
és perquè ho ha perdut tot i recom¬ 
pondre-ho és un procés lent. Hi ha 
persones que afirmen que una per¬ 
sona que porta vint anys al carrer 
pot trigar vint anys en aconseguir 
trobar una vida digna; el que por¬ 
ta dos mesos, en dos mesos pot re¬ 
compondre el seu hàbitat normal i 
digne que tenia abans de la situa¬ 
ció de crisi. 

Com es contextualitza a Barcelona 
i al barri? 

Barcelona, com una gran ciutat 
amb un bon clima i destí d'arribada 
de moltes persones, té un alt nom¬ 


bre de persones sense llar. Segons 
el darrer recompte fet aquest ma¬ 
teix any 2015 té 892 persones dor¬ 
mint al carrer —cal tenir en compte 
que en aquests recomptes no s'ac¬ 
cedeix a la muntanya de Montjuïc 
o al parc de Collserola, on també 
hi ha persones vivint al carrer—; 
aquest fenomen s'ha incrementat 
arrel de la situació de crisi que en¬ 
cara avui estem patint i aquest fet 
es veu si tenim en compte els ante¬ 
riors recomptes: del 2007 al 2011, en 
ple boom de la crisi, les persones en 
situació de carrer van augmentar el 
27%. 

A Barcelona el Districte que ocu¬ 
pa el primer lloc de més persones 
vivint al carrer és Ciutat Vella; però 

"Les persones que 
viuen al carrer són 
persones que no 
tenen cobert el dret 
a l'habitatge" 

no a molta distància hi ha tres dis¬ 
trictes que sempre estan empa¬ 
tats: Sant Martí, l'Eixample i Sants 
Montjuïc. Sants és, normalment, el 
segon o el tercer districte on més 
persones dormen al carrer. 

Ouines causes se li associa que 
Sants estigui en aquesta posició? 

Té una explicació molt clara. Els 
districtes que estan a prop del mar 
tenen més persones vivint al car¬ 
rer, a Sants per la zona del port i la 
Zona Franca, que és un “no-lloc”, un 
espai de transitorietat que no té su¬ 
ficient importància per ser consi¬ 
derats llocs. 

També tenim l'afegit de l'estació 
de Sants; és un fet habitual a les 
grans ciutats que hi hagi gent dor¬ 
mint a les estacions que és on les 
persones van a buscar oportunitats, 
però on no tothom en troba, una re¬ 



El David Vàzquez durant l'entrevista Víctor Obregón 

"Ningú no ha estat vacunat 
per no caure al carrer” 


alitat de la ciutat des dels anys 60 i 
70. També tenim moltes zones ver¬ 
des com el parc de Montjuïc o l'Es¬ 
panya Industrial. 

Davant d’aquesta situació, quines 
línies d’actuació es plantegen? 

Hi ha altres ciutats que han pogut 
eradicar les persones que dormen 
al carrer fent polítiques integrals 
de dret a l'habitatge. Avui en dia, 
des de la Xarxa d'Atenció a les per¬ 
sones sense llar ens estem emmira¬ 
llant amb aquestes ciutats del Nord 
d'Europa que, a nivell de polítiques 
socials, estan més avançades. 

Ara mateix s'està treballant colze 
a colze, entre totes les entitats que 
formen part de la XAPSLL, per con- 
sensuar polítiques del dret a l'habi¬ 
tatge i d'eradicació de la pobresa es¬ 
tudiant i aplicant el Housing fïrst, 
un model que prioritza la llar. 

En què consisteix? 

El que pretén és no obrir més al¬ 
bergs i optimitzar i obrir pisos 
buits de la ciutat ja que la solució 
passa per donar llar a les persones, 
més enllà d'un sostre. A Barcelo¬ 
na hi ha 80.000 pisos buits i s'es¬ 
tà treballant amb aquesta línia. 
L'Ajuntament de Barcelona ho està 
aplicant perquè ha vist que a altres 
ciutats, com per exemple Lisboa, es¬ 
tà funcionant. La idea és treballar 
primer l'habitatge i després tot el 
que calgui. 

El Housing first demostra un 


80% d'èxit en el sentit que el 80% 
d'aquestes persones, al cap d'un 
any, conserven l'habitatge i no han 
tornat al carrer. Hi ha un cas molt 
clar al barri: una dona que vivia al 
cargol de l'Espanya Industrial du¬ 
rant molts anys ara ja no hi és per¬ 
què ha entrat a un pis. 

Són pisos individuals de molt bai¬ 
xa exigència, propietats de l'Ajun¬ 
tament, de particulars o de dona¬ 
cions de la comunitat. Una persona 
que té un pis de propietat i no té 
hereus, en comptes de donar-lo a 
l'Estat, ho dóna a una entitat que 
sap que treballa amb aquest tema; i 
totes les entitats treballen en xarxa 
per donar a conèixer aquesta opció; 
és una manera de fer ciutat. Quan 
una persona que ha viscut al carrer 

"Sants és el segon 
o tercer districte 
on més persones 
dormen al carrer" 

hi entra a viure se li explica que és 
casa seva, que no serà un pis tem¬ 
poral ni un premi per haver fet un 
bon procés, sinó que és casa seva i 
a partir d'aquí treballem amb un 
equip d'educadors fins on vol arri¬ 
bar la persona. Hi ha uns mínims 
de convivència perquè estem par¬ 
lant de pisos de la ciutat integrats 
a qualsevol escala de veïns. I és que 
s'ha de passar del model assistenci- 


alista al model participatiu, en què 
la persona sigui protagonista de la 
seva pròpia vida. 

Creus que hi ha un coneixement 
d’aquesta forma de viure el carrer 
per part de les persones que el 
viuen d’una altra manera? 

És cert que en l'època de crisi ha 
augmentat la solidaritat i les en¬ 
titats de la xarxa notem que hi ha 
més donacions i implicació per part 
de la societat en general. Tot passa 
per entendre que formem part de 
la comunitat i som part activa de la 
societat; cal fer xarxa perquè el sis¬ 
tema som tots. Cal organitzar-nos 
col·lectivament i, a través del boca 
a boca, donar el temps i els recur¬ 
sos que no es necessiten per com- 
partir-los, fent ciutat i visibilitzar 
les persones que viuen al carrer 
perquè no són mobiliari urbà, sinó 
persones. I és que aquest fenomen 
sovint encara està invisibilitzat i de 
vegades s'oblida que les persones 
també tenen dret a no anar a un al¬ 
berg i s'obvia que el que sí que te¬ 
nen és dret a tenir un habitatge. 

Ningú no ha estat vacunat per no 
caure al carrer, tot som vulnerables; 
com va dir-li un cop una persona 
que vivia al carrer a un treballador 
«és més probable que acabis al car¬ 
rer que que tinguis un iot» Això ens 
ho hauríem de preguntar tots. Jo es¬ 
tic convençut que mai no tindré un 
iot, però no tinc clar que no acabi 
mai al carrer. 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

No ens fem responsables 
dels articles d'opinió. 
Publicació mensual. 

Aquesta publicació té una llicencia CREATIVE COM- 
MONS RECONEIXEMENT- NO COMERCIAL. 

Sou lliures de copiar, distribuir i comunicar públicament 

la manera especificada per l'autor o llicenciador. 

- No comercial: no podeu utilitzar aquesta obra per a 
finalitats comercials. 

